Priviţi înspre Isus

29 decembrie 1963

Jeffersonville, Indiana, S.U.A.

Totul e schimbat când Isus vine. EL alungă întunericul şi răspândeşte Lumina. Noi suntem recunoscători pentru aceasta. Este pentru prima dată când Becky cântă aici, la biserică, şi este un cântec foarte potrivit: „Când Isus a venit." De asemenea suntem recunoscători să putem fi din nou aici în această seară şi vă mulţumim pentru prezenţa voastră plăcută din această dimineaţă. Am acum un mic subiect despre care mi-ar place să vorbesc în câteva minute, dar trebuie să fac câteva anunţuri chiar înainte de aceasta. Sunt puţin răguşit, cred că am vorbit prea mult. Ştiu că predic mult timp, dar când mă întorc aici pentru a face aceste înregistrări este pentru că acestea trebuie să facă turul lumii. Vă mulţumesc, deci, că aţi fost atât de răbdători cu noi în această dimineaţă. Acum ar fi câteva lucruri pe care mi-ar place să le menţionez aici.

Mi-ar place să vă vorbesc despre ceva ce am prevăzut, dar vreau să întreb biserica dacă pot să schimb aceasta. Mâine trebuie să ne întoarcem acasă, aşadar, nu vom fi aici pentru urările de anul nou, însă ne vom gândi la voi. Cred că va avea loc o adunare aici în noaptea de anul nou. Da, este adevărat, va fi un serviciu de ajun, cum erau de obicei mai demult, în noaptea de anul nou. Ne-ar fi plăcut să rămânem, dar în acest caz nu ne-am putea întoarce la timp pentru ca cei mici să poată merge la şcoală; şi soţia mea trebuie să se ocupe de spălatul hainelor lor, ştiţi toate acestea.

Vreau deci să mulţumesc fiecăruia dintre voi pentru toate aceste lucruri bune pe care le-aţi făcut pentru noi de Crăciun. Mă gândesc şi la surorile care au urcat acolo pentru a ne aduce mâncare şi toate aceste lucruri. Când am ajuns, totul era pregătit şi gata pentru mâncat. Dumnezeu să vă binecuvânteze! Mulţumesc adunării pentru bonul de cumpărături, care-mi permite să obţin haine şi un costum, dacă doresc. Câţiva dintre prietenii mei tocmai mi-au procurat unul.

Mă gândesc acum la acest bărbat tânăr care ne-a cântat, este fr. George Smith. El vine din Tucson. Noi am fost în biserica lor, biserica baptistă a Noului Testament. Tatăl său este misionar. Cred că are vreo şapte biserici în vechiul Mexic, sunt nişte oameni foarte drăguţi. Părinţii săi sunt nişte oameni foarte drăguţi; George, de asemenea. Am regretat doar că nu ne-a adus nici un cuvânt de mărturie despre harul mântuirii lui Isus în viaţa sa.

Nu demult, înainte de a pleca pentru adunări, am promis că mă voi întoarce aici, întâi pentru a înregistra aceste mesaje, apoi că voi pleca. A trebuit să vin aici pentru a înregistra un mesaj, înainte de a merge să-l predic în altă parte, fiindcă trebuia să procur oamenilor înregistrările.

Acum intenţionez să plec pentru un mare turneu de evanghelizare, deci nu o voi mai putea face. Iar cel care se ocupă de înregistrări va trebui să le ia când noi vom pleca. Şi mă gândesc că la urmă…

Nu trebuie să aibă loc săptămâna aceasta o adunare despre problema înregistrărilor? În orice caz, cred că fratele Sethman este aici şi că îl reprezintă pe fratele Maguire. Nu ştiu dacă este aici. Cred că fratele Fred este aici. Cineva a confirmat. Cred că ei trebuie să aibă o adunare în săptămâna aceasta despre problema înregistrărilor (poate că mâine seară). Am vorbit despre aceasta aseară, acolo în cameră. Cred că a sosit timpul să facem ceva. Ei au făcut aranjamente pentru acest subiect. Deci, începând de acum, cu ocazia adunărilor din afară, voi elibera, probabil, mesaje despre care nu am vorbit aici la Tabernacol.

Şi acum vreau să-I mulţumesc lui Dumnezeu pentru mărturia fratelui Blair. Se întâmplă că, în această seară, fratele şi sora Blair sunt exact aici în faţa noastră. Al lor este băieţelul acesta care… Acum amintiţi-vă, atunci când Domnul mi-a spus că… Fratele Blair plângea în hohote. Faţa băieţelului său era zdrobită de o maşină care se răsturnase şi era foarte grav. Dar pe când mă rugam, am văzut că băieţelului îi mergea foarte bine. Fratele Blair m-a întrebat: „Aceasta este “Aşa vorbeşte Domnul!"?”

Eu am răspuns: „Frate Blair, acesta este “Aşa vorbeşte Domnul!".

Şi în seara aceasta fratele Blair este printre noi şi, cu siguranţă, noi suntem foarte recunoscători pentru aceasta. El a suferit de tulburări nervoase şi, nu demult, satana l-a lovit aspru pentru a încerca să-l facă să nu mă mai creadă. Şi în vreme ce satana făcea aceasta, Domnul a venit acolo şi i-a vorbit despre aceste lucruri şi i le-a descoperit. A venit, pur şi simplu, să-l despartă de aceasta înainte de vreme. Fratele Blair este un bărbat drăguţ. Vreau să vă amintiţi de el. Este oarecum prins între două opinii şi nu mai ştie ce să facă. Nici nu mai ştie încotro să meargă; dar, frate Blair, am încredere că sunteţi un mare slujitor a lui Hristos şi cred că El are de împărţit mult de lucru pentru voi (original: are mult de lucru în rezervă pentru voi), căci luminile sunt pe cale să se stingă. Eraţi aici în acea dimineaţă? Foarte bine.

Acum sper că vă voi vedea la primăvară. Până atunci vom şti dacă în această perioadă, în care ar fi trebuit să fiu în Norvegia şi în ţările scandinave, vom ţine aceste adunări aici la Jeffersonville.

Acum, chiar înainte de a lua textul… Trebuie să avem un rând de rugăciune şi mulţi oameni stau în picioare acolo în săli şi lângă ziduri şi ştiu că e foarte aspru pentru voi. Şi eu a trebuit să stau deseori în picioare; am trecut pe aici acum o clipă, când mi-am adus soţia, şi am văzut oameni care stăteau lângă uşi şi mă gândeam: „ Cine spune că Evanghelia nu e lucru cel mai atrăgător pe lume?" Cu siguranţă că este şi îi atrage pe cei interesaţi. Evident că cei dezinteresaţi nu vor veni. Dar Isus a spus: „Când voi fi luat de pe pământ, Îi voi atrage la Mine pe toţi oamenii!" Cât de adevărat este!

Şi când ajung aici, sunt atâtea lucruri de spus şi am atâtea notiţe aici despre ceea ce trebuie să spun în acest moment, încât, pur şi simplu, uit ce trebuie să spun.

Am auzit că tatăl fratelui Ungreen a fost botezat în această dimineaţă în Numele Domnului Isus Hristos. Dacă sora Ungreen şi ceilalţi sunt acolo, vreau să spun că sunt sigur că e un lucru foarte mare pentru ei, fiindcă a fost o rugăciune constantă timp de câţiva ani. Frate Ungreen, oriunde ai fi, Dumnezeu să vă binecuvânteze din belşug! Şi dacă nu e corect, Dumnezeu mă va trage la răspundere în ziua judecăţii. Ştiu că e exact. Eu preiau răspunderea. E foarte exact, căci este adevărul.

Voi spuneţi: „Care e diferenţa?" Aceasta a fost diferenţa pentru Pavel. El i-a întrebat cum au fost botezaţi. Ei au spus că deja fuseseră botezaţi de Ioan, bărbatul care-L botezase pe Isus. Pavel a spus că trebuie să fie botezaţi din nou în Numele lui Isus Hristos. Şi în Biblie, nici măcar o singură persoană n-a fost botezată în Numele Tatălui, al Fiului şi al Duhului Sfânt. Până la organizarea bisericii catolice la Conciliul de la Niceea, nimeni nu a fost botezat astfel. Atunci s-a botezat întâia oară în titluri.

Ieri vorbeam cu cineva. Am spus: „Bine, dacă Domnul Isus…" Este Numele Său!El a spus: 

„Ei bine…"

Eu am spus: „Dacă cineva vine spre dumneavoastră …"

El a spus: „Nu cred că e vreo diferenţă."

Voiam doar să-l prind în propria-i doctrină. Am spus: „Dacă un om vine spre dumneavoastră şi spune: „Eu sunt botezat în Numele Trandafirului din Sharon, al Crinului din vale şi al Luceafărului, aţi spune "Amin!" la aceasta?"

El a spus: „Sigur că nu."

Am spus: „L-aţi boteza din nou?"

El a spus: „Da, cu siguranţă."

Am spus: „Cum l-aţi boteza?"

El a spus: „În Numele Tatălui, al Fiului şi al Duhului Sfânt."

Iar eu am spus: „Astfel l-aş boteza în Numele Tatălui, al Fiului şi al Sfântului Duh. Acum, Trandafirul din Sharon, Crinul din vale şi Luceafărul nu sunt nume."

El a zis: „Aşa este, sunt titluri."

Eu am spus: „Tată, Fiu şi Duh Sfânt sunt de asemenea titluri."

Eu îi botez deci în Numele Tatălui, al Fiului şi al Duhului Sfânt, iar Numele Tatălui, al Fiului şi al Duhului Sfânt este Domnul Isus Hristos. Exact. Asta i-am spus, iar el a cuprins-o. Era vorba despre fratele Joseph Mattson-Boze din Chicago, omul cel mai greu de convins.


Bănuiesc că, atunci când voi merge în Africa, va trebui să botez trei sau patru mii de indigeni.


Suntem deci recunoscători pentru Lumina Evangheliei. Când a fost pe pământ, Isus a spus: „Eu spun ce aud." Acum, în următoarele 10 sau 15 minute, voi spune ceva, înainte de a lua textul care va fi foarte scurt, apoi vom avea rândul de rugăciune.


În slujba mea am ajuns la punctul în care am ceva de spus. Isus a declarat că ceea ce auzea, aceea spunea. Şi El a spus: „V-am numit prietenii mei, şi un prieten îi spune totul prietenului său."


În Fapte 20:27, Pavel spune: „Nu m-am ferit să vă vestesc tot planul lui Dumnezeu." De aş putea face la fel în această seară şi să spun acelaşi lucru ca şi acest sfânt de odinioară, de aş putea să vă aduc tot ce e mai bun din ce cunosc eu şi să nu scap nimic din tot planul lui Dumnezeu (şi să nu scap nimic să vă declar din tot planul lui Dumnezeu)!


Ieri, cineva asculta una din benzile noastre şi, doar pentru că aceasta deranja o anumită persoană, ei au tras pe fereastră şi au rănit o femeie. La fel, într-una din zile am să-mi pecetluiesc mărturia…


Totuşi, atunci când momentul va veni, eu voi fi gata. Nimic nu-mi va putea face rău, înainte ca timpul meu să sosească.


Noi credem în aceeaşi Evanghelie, noi credem Biblia aşa cum este ea scrisă. Această Evanghelie este bine ajustată (potrivită). Or, atunci când tunul este bine reglat şi ajustat şi când atinge prima oară ţinta, o va atinge şi a doua oară şi de fiecare dată.


Dacă dintr-un copac sau un butuc creşte o ramură care aduce un anumit soi de fructe, când din butuc va mai creşte o altă creangă, va avea acelaşi fel de roade.


Isus este Viţa, noi suntem mlădiţele, şi prima mlădiţă a acestui butuc (Biserica), a scris Cartea Faptelor. Această primă ramură a fost botezată în Numele lui Isus Hristos. Ei Îl aveau printre ei pe Dumnezeul Cel viu, care a făcut în mijlocul lor aceleaşi lucruri pe care Le-a făcut când era pe pământ. Astfel au recunoscut oamenii că, deşi erau neştiutori şi nu cunoşteau aceste lucruri, ei au fost cu Isus, căci viaţa Lui era în ei.


Cum am mai spus-o: „Dacă aş avea duhul lui Beethoven în mine, aş scrie cântece. Dacă Beethoven ar trăi în mine, aş fi Beethoven. Vedeţi? Dacă Shakespeare ar trăi în mine, aş fi Shakespeare şi aş scrie poeme, piese şi toate acestea. Iar dacă Hristos trăieşte în mine, voi face lucrurile lui Hristos." Trebuie să fie aşa. Şi ce este Hristos? Cuvîntul. EL spune: „Dacă rămâneţi în Mine şi dacă cuvintele Mele rămân îi voi, cereţi orice veţi vrea, şi vi se va da"; căci acel Cuvânt are nevoie de Lumină, iar Lumina îl va face viu.


Acum vă voi spune ceva despre care nu v-am mai vorbit. Aceasta am aşteptat-o noi câţiva ani, patru sau cinci ani sau chiar mai mult: a treia Tragere a fost acum confirmată şi sunt sigur că ştiţi cu toţii despre ce este vorba.


Acum amintiţi-vă că din aceasta nu va fi niciodată o imitaţie, căci aceasta nu poate fi. Nu se poate. Acum a venit la existenţă, iar eu am avertizat că asta se va întâmpla în curând pentru ca cea de-a treia Tragere să-şi poată identifica prezenţa printre voi. Vedeţi? Dar nu va fi folosit în mod considerabil, înainte ca acest Conciliu să-şi întărească presiunea. Şi când asta se va întâmpla… Penticostalii şi ceilalţi pot să imite aproape tot ce se face, dar când timpul va sosi, când presiunea va fi mai puternică, ceea ce voi aţi văzut temporar, veţi vedea manifestându-se în plenitudinea puterii Sale.

Eu trebuie să continui cu evanghelizările aşa cum am fost trimis să o fac la început; eu trebuie să continui. Voi aţi avut Cuvântul, şi ştiţi ce trebuie să cercetaţi şi cum trebuie să vă purtaţi. Eu trebuie să continui cu evanghelizările, iar voi, prietenii mei, păstraţi-vă calmul şi pur şi simplu continuaţi să înaintaţi, căci ora în care ceva se va întâmpla se apropie repede. Se poate să vedeţi întâmplându-se lucruri ciudate (nimic despre păcat, nu asta vreau să spun); mă gândesc la ceva ciudat faţă de direcţia noastră obişnuită. Într-adevăr am ajuns la această fază a slujbei mele, când trebuie să observ acest punct şi să aştept timpul pentru a mă folosi de acesta. Dar aceasta trebuie folosită! Şi fiecare ştie că la fel de sigur cum prima Tragere a fost identificată, aşa a fost şi cu cea de-a doua. Şi dacă vă gândiţi bine la aceasta, voi, care sunteţi duhovniceşti (cum spune Biblia: cel ce are pricepere…), veţi vedea  că a treia Tragere este corect identificată. Noi ştim unde se află. A treia Tragere este deci aici. Acest lucru este aşa de sfânt, încât, cum am spus-o la început, nu trebuie să vorbesc  mult despre el. EL mi-a spus: „Nu vorbi despre el!" Vă mai amintiţi? A fost acum câţiva ani. Acea Tragere vorbea de la sine, dar eu am încercat să le-o explic, şi am greşit. Această cea de-a treia Tragere va fi lucru care, după părerea mea (nu spun că Domnul mi-o spune), va aduce „credinţa pentru răpire" pentru plecare, vedeţi? Iar eu trebuie să stau liniştit puţin timp. Acum, voi toţi de aici şi voi care ascultaţi această înregistrare, amintiţi-vă că e posibil să vedeţi o schimbare în slujba mea, un fel de micşorare. Nu o creştere, ci o micşorare. Suntem exact în această epocă şi nu mai poate continua. Trebuie să aştept aici chiar un minut până ce asta se întâmplă şi se termină; atunci timpul va veni. Dar totul e identificat în totalitate.


Vine un timp pentru această naţiune, când ea îşi va exercita toată puterea pe care fiara o avea înainte, când Roma păgână a devenit Roma papală. Asta va face această naţiune. Apocalipsa 13 o explică în întregime. Fiara care avea două coarne, asemănătoare celor ale unui miel, a ieşit din pământ. Cealaltă fiară a ieşit din apă, din belşugul şi din mulţimea popoarelor. Această fiară cu coarnele ca ale unui miel a ieşit dintr-un loc în care nimeni nu era.


Un miel reprezintă o religie – Mielul lui Dumnezeu. Amintiţi-vă că această fiară vorbea ca un miel, era un miel; dar, după ce a primit puterea, el a vorbit ca un balaur şi a exercitat toată puterea pe care o avea balaurul înaintea lui. Balaurul este Roma. Nu o vedeţi? Denominaţia romană, o denominaţie protestantă mascată, o icoană făcută fiarei, fabricând o putere care îi va obliga pe protestanţi să se unească. Va trebui să faceţi parte din acest Conciliu al bisericilor, altfel nu veţi mai avea părtăşie sau… Ei bine, acum e aproape aşa. Nu veţi putea merge să predicaţi într-o biserică dacă nu aveţi o carte de membru sau un alt mijloc de identificare.


Şi de acum înainte, persoane ca noi vor fi despărţite de toate acestea. Este exact, căci noi nu o vom mai putea face. Totul se strânge tot mai mult. Când timpul va sosi şi când presiunea va ajunge la un asemenea punct că veţi fi daţi afară, atunci vegheaţi (fiţi atenţi la ce urmează să vă spun în câteva minute), observaţi atunci a treia Tragere! Va avea o singură semnificaţie, atât pentru cei ce sunt pieduţi cât şi pentru Mireasă şi pentru Biserică.


Suntem mai aproape de aceasta decât ne-am gândi. Nu ştiu când se va întâmpla, dar e foarte, foarte aproape. E posibil să ridic o platformă pentru ca altcineva să păşească pe ea şi ca eu să fiu răpit înainte să fie terminată. Nu ştiu. Şi se poate ca Duhul Sfânt să vină săptămâna viitoare şi să-L aducă pe Isus Hristos. Se poate ca El să vină săptămâna viitoare. EL poate veni chiar în seara aceasta. Nu ştiu când va veni El. Nu ne-a spus-o. Dar cred că timpul e într-adevăr atât de aproape încât nu voi muri la o vârstă înaintată. Am deja 54 de ani, şi nu pot atinge o vârstă înaintată înainte ca El să vină. Pot fi ucis de un glonţ sau cine ştie cum, dar eu nu voi muri de bătrâneţe.


 Aş vrea să spun ceva ce n-am mai spus înainte. Totul s-a întâmplat conform Scripturii, conform cu ceea ce El a spus acum 33 de ani acolo jos la râu (era mai degrabă în 1933). Se poate ca nu eu să-L prezint lumii pe Isus Hristos, ci Mesajul o va face. „Căci după cum Ioan Botezătorul a fost trimis ca premergător al primei veniri, la fel Mesajul e trimis să preceadă cea de-a doua venire." Ioan a spus: „Iată Mielul lui Dumnezeu care ridică păcatul lumii." Totul a avut loc paralel şi ştiu că la fel va fi. Mesajul va merge înainte.


Pe drum s-au întâmplat lucruri mari. Azi dimineaţă am fost intervievat în cameră, în special de un tânăr pe nume Antry. Probabil că şi în această seară e aici. Vine din San Antonio, în Texas. A venit să mă întrebe când voi merge la Dallas şi dacă în vreo seară vom putea trece  pe la el pe la tabernacol. Se vor ocupa de aceasta în zilele ce urmează şi vor vedea dacă noi vom putea merge. Niciodată nu am mai fost la San Antonio de la această primă adunare. Îmi amintesc această primă adunare pe care am avut-o în San Antonio. Cred că eram cu fratele Coats şi cu Şcoala Internaţională a Bibliei şi nu-mi mai aminteam în ce auditoriu trebuia să aibă loc serviciul. Cred că în prima sau în a doua seară (cred mai degrabă în prima), pe când mă îndreptam spre platformă, cineva, aşezat în spatele sălii, s-a ridicat şi a început să vorbească în limbi ca o mitralieră de repede. Şi abia s-a aşezat, când un altul a urcat pe platformă şi a dat tâlcuirea. M-am oprit la ceea ce el spusese şi l-am întrebat: „Cunoaşteţi acest bărbat?"


El a spus: „Sigur că nu."


Am spus: „Cum de aţi venit aici?"


El a spus: „Oamenii pentru care lucrez erau aici în seara aceasta şi m-au adus." (era un cawboy).


Iar eu am spus: „Ce faceţi? Îl cunoaşteţi?"


El a spus: „Nu, cu siguranţă nu l-am mai văzut."


Iar eu am spus: „Cine sunteţi?" Era un comerciant din oraş. Înainte să aflu mai multe despre acest lucru, eram puţin sceptic în privinţa vorbirii în limbi. Am crezut că era pământesc, şi ar fi putut să fie; dar odată ce a fost rostit, tâlcuirea a fost exact conform cu ceea ce Îngerul Domnului a spus acolo la râu, unsprezece ani mai înainte: „După cum Ioan Botezătorul a fost trimis să pregătească prima venire a lui Hristos, tu eşti trimis cu un mesaj care să pregătească cea de-a doua venire a Sa." Asta era. Acest Înger, această Lumină (care a fost total confirmată în acelaşi timp de Biserică, de Cuvânt, de ştiinţă şi de toate aceste lucruri) a apărut pentru prima dată în public spre ora 2 după-amiaza. Era exact acolo, deasupra de locul în care mă găseam în apă, aproape de pod, lângă Spring Street. Asta s-a întâmplat acum câţiva ani buni. Şi ceea ce spunea acolo s-a împlinit literal.


În această dimineaţă, acest frate îmi spunea că se căsătorise cu o tânără care nu este de aici din biserică, este fiica surorii Noid, şi nu ştiu dacă… Sunteţi aici, frate Antry? Nu ştiu, el venea din San Antonio. Nu ştiu dacă e aici. Era aici azi dimineaţă. Mi se pare că zicea că bunicul său, care suferise toată viaţa de epilepsie, a fost adus aici cu ocazia acestei adunări.


Chiar la începutul slujbei, prin darul deosebirii, ei îşi puneau mâna într-a mea, iar eu le spuneam ce aveau. Şi v-am spus (unii sunt poate martori în seara aceasta) că se va întâmpla că voi cunoaşte până şi secretele inimii lor. Vă amintiţi că v-am spus-o chiar înainte să se întâmple? Cam după vreo 5–6 ani, s-a întâmplat în Canada pentru prima oară. Asta s-a întâmplat. Îngerul a spus atunci: „Dacă tu continui să fii sincer, asta se va întâmpla şi în continuare." Iar acum s-a întâmplat al treilea lucru. De atunci se tot întâmplă.


Acest frate a spus că şi-a adus tatăl în rândul de rugăciune, că i s-a vorbit despre epilepsia lui şi despre aceste lucruri şi că ne-am rugat pentru el. Asta a avut loc acum vreo 16 sau 17 ani, şi a spus că niciodată de atunci n-a mai avut vreun atac. Are aproape 85 de ani şi, de atunci, n-a mai avut nici un atac. Ce este? Isus Hristos este acelaşi ieri, azi şi în veci.


Margie Morgan este în sală? Sora Margie Morgan este o infirmieră care era distrusă de cancer. Câţi îşi amintesc de ea? E aici sau n-a putut veni din cauza slujbei ei? Ea se găsea pe lista celor cu cancer din Louisville; se credea că această femeie era moartă cam de vreo 16 sau 17 ani. Atunci când martorul (un martor creştin), Jim Tom Robinson, a auzit despre aceasta, s-a dus la spitalul baptist să verifice dacă era aşa. Tatăl său făcea parte din birou (era administrator la spitalul baptist) şi ei au făcut cercetări. Se ştia că această femeie era moartă de ani de zile, şi iată că ea era infirmieră într-un spital din Jeffersonville. Pe când se afla ea în această stare iar ei trebuiau să o susţină, ea îşi pierduse chiar şi cunoştinţa; dar era "Aşa vorbeşte Domnul!" şi ea trăieşte.


Ea s-a dus să lucreze ca şi infirmieră la Louisville şi, în acest spital, era cineva din Schimpf's Candy… D-l Schimpf este aici în această seară? Aş vrea să spună, dacă e aici. Sonny Schimpf este un bărbat cu o sănătate din fier. Nu-mi place să o spun, dar e adevărul. Tata obişnuia să-mi dea bani, şi eu lucram toată săptămâna. Mă duceam în oraş şi-mi sprijineam bicicleta de casa fratelui Mike Eagan (e unul dintre administratorii de aici). Mergeam cu Jimmy Pool (cred că fiul lui e aici în această seară) Jim, Ernest Fisher şi cu mine coboram în oraş şi, pentru un nichel, mergeam să vedem un film mut. Aveam vreo 8–10 ani. În filmele mute juca actorul acela bătrân William S. Hart (mulţi dintre voi tinerii nu l-aţi cunoscut). Eu nu ştiam să citesc, doar mă uitam. Trebuia să silabisesc totul şi nu o scoteam la capăt, şi astfel mă mulţumeam să privesc ce făcea el. Deseori îmi rămânea un al doilea nichel. Câţi îşi amintesc că puteam cumpăra o îngheţată cu un penny? E adevărat. Primeam 3 îngheţate şi îmi mai rămâneau 2 penny pentru nişte cârnăciori roşii. Schimpf se ocupa de asta. Eu intram înăuntru, mă aşezam şi mă uitam la William S. Hart.


Acest tânăr (era puţin mai mare decât mine) a fost lovit de o boală şi cinci specialişti renumiţi din Louisville l-au examinat. Avea o greutate scăzută şi era muribund. Domnişoara Morgan îl îngrijea, iar el era într-o stare jalnică. Suferea de tot felul de boli, plămânii îi erau deplasaţi, avea probleme cu gâtul, braţele nu-i erau mai groase decât atât, iar el era întins acolo, muribund. Domnişoara Morgan era angajată pentru această muncă, şi i-a spus: „Odată am fost o pacientă atinsă de cancer" şi a început să-i spună povestea.


El a spus: „Ce ziceţi? Billy Branham? Ei bine, i-am vândut mulţi cârnăciori şi multe îngheţate. Mă întreb dacă ar veni să se roage pentru mine."


M-am dus să mă rog pentru Junie Schimpf şi, dacă aţi dori să vorbiţi cu el, locuieşte pe stradă în jos, cu o uşă sau două imediat după teatrul Leo, e casa Schimpf's Candy. Ştiţi cu toţii unde se află. Oh, este una dintre cele mai vechi clădiri din Jeffersonville. Şi pe când era întins jos, muribund, pe când cinci specialişti nu-i mai dădeau mai mult de 5 ore de trăit, a fost: „AŞA VORBEŞTE DOMNUL, tu nu vei muri, ci îmi vei vinde iarăşi cârnăciori roşii la tejghea!"


Ştiam că era bine, dar uitasem de mult timp. Soţia mea şi cu mine coborâserăm să cumpărăm câteva bomboane când am venit aici, de Crăciun. Şi nu ştiu cum de ne-am gândit la Schimpf, căci obişnuiam să cumpărăm bomboane dintr-unul din aceste magazine, dar ne-am oprit în faţă la Schimpf.


Când am intrat, sora lui m-a privit şi mi-a spus: „Ei bine, frate Branham, vă aduceţi aminte de Junie?"


Eu am spus: „Da." Şi acolo era un bărbat care părea de o sănătate excelentă. M-am îndreptat spre tejghea, am privit ce se găsea acolo şi am spus: „Mi-ar trebui nişte cârnăciori din aceia roşii."


Iar el mi-a spus; „Da, domnule." Cum sora lui era pe punctul de a-mi servi soţia, el a scos cârnăciorii roşii, iar eu am spus: „Obişnuiam să mănânc din aceştia cu mult timp în urmă, pe când mergeam la cinema." Aveam capul aplecat.


El a spus: „Da, mulţi copii cumpără, chiar şi azi. Tatăl meu îi făcea, el se ocupă de ei." Eu am spus: „Chiar îmi plac." După ce mi i-a pregătit şi mi i-a întins, a spus: „Mai doriţi şi altceva?"


Eu am spus: „Nu ştiu…" şi mi-am ridicat capul.


El a spus: „Frate Branhan!"


Eu am spus: „Aceştia sunt cârnăciorii despre care vă vorbeam: "AŞA VORBEŞTE DOMNUL!" acum vreo 5 ani." El a spus: „Frate Branham, eu sunt total vindecat, n-a mai rămas nici o urmă. Doar că aud mai greu cu o ureche". Cred că merge spre 50 de ani. „Aud mai rău, fiindcă mi-au dat atâtea antibiotice."


Har copleşitor al lui Isus Hristos! Îmi mai rămâne puţin timp să mai spun şi altceva, dar vreau să fac o remarcă. Câţi îşi amintesc de veveriţe? Foarte bine, asta se raporta la un pasaj din Scriptură mai încurcat şi pe care nu l-am înţeles niciodată în viaţa mea. Mai era încă unul care mă încurca. Şi anume că Moise îi poate sugera Domnului un mod de a acţiona mai bun decât al Lui. Atunci când Moise a spus: „Oamenii vor spune: Dumnezeul vostru v-a putut scoate, dar nu a fost în stare să vă păstreze." Şi Moise s-a aşezat singur în spărtură; iar mai târziu am descoperit că Hristos, care era în Moise, apăra poporul. La fel e şi cu acest cuvânt din Scriptură (niciodată nu vroiam să predic despre asta): „Dacă îi spuneţi muntelui să se mute…" şi voi cunoaşteţi povestea.


Aş vrea acum să spun cât de puţin ştiam la ce va duce aceasta. Cred că fratele Wood, fratele Fred şi cei care erau prezenţi când s-a întâmplat, sau chiar imediat după aceasta, sunt aici în sală. Fratele Rodney şi fratele Charlie (din Kentucky), fratele surorii Wood şi toţi ceilalţi erau prezenţi când asta s-a întâmplat în Kentucky. Era pentru a doua oară: să cheme la existenţă lucruri care nu existau. Prin aceasta, ceea ce a fost spus de fiecare dată, a fost confirmat cu Scriptura şi asta ne-a încurajat.


A treia oară s-a întâmplat cu Hattie Wright. Hattie e aici în această seară? E sora lui Edith. Câţi o ştiu pe Hattie Wright? Fratele Fred şi cu mine şedeam acolo cînd s-a întâmplat. Duhul Sfânt a spus: „Dă-i ceea ce doreşte!"; iar noi eram pe punctul de a vorbi despre cum veveriţele veniseră la existenţă. Eu am spus: „Singurul lucru care se poate spune e că El este Iahveh-Jire."


Când Avraam a avut nevoie de un berbec, Dumnezeu i-a dat un berbec. EL ne-a dat şi veveriţe. EL putea să cheme la existenţă şi o veveriţă, ca atunci cu berbecul, căci El este Creatorul. Avraam nu a cerut-o; el doar continua să facă ce trebuia. Dar aceasta arată că Iahveh-Jire era acolo. Şi când vorbeam despre aceasta, pentru prima dată cea de-a treia Tragere se manifesta cu o fiinţă umană. Era vorba despre această femeie mică şi smerită, care câştiga vreo 200 de dolari pe an pentru a trăi; era tot ce câştiga din mica ei fermă (soţul murise, iar cei 2 copii ai ei au devenit oarecum sălbatici). Şi totuşi, ea a dat 20 de dolari pentru construcţia acestui tabernacol. Şi, în acea dimineaţă, Meda îmi dăduse 20 de dolari pentru a face cumpărăturile, iar eu am vrut să-i iau şi să-i înapoiez femeii banii, dar ea n-a vrut. Or, în ziua în care am spus: „Singurul lucru, pe care-l ştiu, e că El e întotdeauna Iahveh-Jire";  Hattie şedea acolo în spate şi a pronunţat cuvântul care trebuia.


Ea a spus: „Acesta este adevărul." Şi când ea a spus aceasta (fratele Banks Wood era una dintre persoanele prezente), am simţit că ceva deosebit venea în cameră. Şi Duhul Sfânt a spus (era aceiaşi voce care vorbise pentru veveriţe): „Dă-i ceea ce ea cere!"


Eu am spus: „Soră Hattie, aceasta este o mărturie în faţa lui Dumnezeu. Acum, dacă nu mai există nici o îndoială în mintea ta, cere ce doreşti, şi dacă nu vă va fi dat, sunt un proroc fals." Ea a spus: „Frate Branham… (toată lumea plângea) ce să cer?"


Am spus: „Sunteţi săracă şi trăiţi acolo pe deal, nu aveţi bani, aţi putea cere. Aveţi aici o surioară infirmă, Edith, pentru care ne rugăm de câţiva ani, aţi putea cere vindecarea ei." Am mai spus: „Tatăl şi mama dumneavoastră sunt bătrâni şi bolnavi, aţi putea cere vindecarea lor. Orice aţi cere, soră Hattie, vedeţi dacă nu se va împlini! Aceiaşi voce mi-a spus: „Dăruieşte-i ceea ce ea cere!"


Ea a privit în jurul său şi a spus: „Ce trebuie să spun, frate Branham?"


Am spus: „Spuneţi ce dorinţă aveţi. Gândiţi-vă care e dorinţa dumneavoastră cea mai mare şi spuneţi-o!" Şi acolo erau fiii ei gata să râdă. Ea a spus: „Cea mai mare dorinţă a mea este mântuirea băieţilor mei."


Eu am spus: „Vi-i dau în Numele lui Isus Hristos!" Cei doi s-au dedicat Domnului şi de atunci sunt credincioşi în această biserică şi iau parte la cină; aceşti băieţi sunt acolo, practică spălatul picioarelor împreună cu bărbaţii şi toate aceste lucruri. Suntem martori la aceasta. Ea a făcut alegerea corectă. Mama ei, fiind bătrână, trebuia să moară ca toţi ceilalţi, de altfel. Mântuirea copiilor ei rămâne pentru veşnicie.


Se întâmpla pentru a treia oară.


A patra oară când s-a întâmplat (tocmai am explicat-o când am fost ultima oară aici) a fost acolo pe munte unde se dezlănţuia furtuna. Câţi au auzit despre aceasta? Atunci când această furtună îşi făcea jocul. Dumnezeu, care este aici, este Judecătorul meu. Coboram de pe munte în compania lui David Wood (el este pe aici pe undeva, cred). Mi-a făcut un sandwich, un adevărat sandwich. Cred că încerca să-mi dea unul ca cel pe care-l făcusem cu tatăl său cu câţiva ani în urmă! Avea carne amestecată cu tot felul de lucruri, şi am pus sandwichul în cămaşă. Cum ploua, nu-mi mai rămase decât o bucăţică. Coboram, deci, de pe munte, şi era o furtună groaznică. Nici măcar nu-mi puteam vedea mâna. Tot ce ştiu, e că aproape totul se răsturna sub vârtejul de vânt. Câţiva de aici sunt martori, mai ales unul din diaconii noştri fideli, fratele Wheeler. Sunteţi aici frate Wheeler? Unde este? A, chiar aici.


Era şi fratele Manu, un predicator metodist din New Albany. E aici în această seară? Nu ştiu dacă e aici.


Frate Banks Wood… sunteţi aici, frate Banks? E în sala de înregistrări. Foarte bine. Cred că erau şi David Wood şi fratele Evans. Aşa e, frate Evans? El stă acolo lângă perete; era şi el prezent. Două zile, radioul anunţase că un vânt rece însoţit de zăpadă va mătura ţara. 


Fratele Tom Simpson este aici în această seară. Când a venit din Canada, i s-a cerut să nu treacă pe aici, căci nu va putea traversa ţara; un vânt puternic urma să vină. Frate Tom, sunteţi aici? Unde sunteţi? Iată-l, este aşezat chiar aici. Norii s-au ridicat, iar eu am spus: „Fraţilor…" Toată lumea s-a grăbit să plece. Erau cam o sută de persoane, dar nici una nu a rămas în spate, în afară de grupul nostru mic şi cawboy-ul care ne servea drept ghid. 


Iar noi urma să stăm. Am chemat-o pe sora Evans şi am rugat-o să o sune pe soţia mea ca să-i ceară să-i spună lui Tony să trimită pe altcineva să ţină adunarea de prânz a oamenilor de afaceri, dacă nu puteam să merg eu însumi acolo. În acea zi pe munte, eu am spus: „Acum, începând din momentul în care va cădea cea mai mică picătură de ploaie, nu vor trece mai mult de 10–15 minute până când vântul, însoţit de zăpadă, nu va mai permite nici să-ţi vezi mâna; într-o clipă vor cădea 20 de picioare de zăpadă de pe munte.


Puteţi citi în ziare cum oamenii care au rămas în urmă au pierit, şi toate aceste lucruri. Dar noi ştiam cum să ieşim din aceasta, iar ei ştiau unde ne găseam noi; ne-am simţit îndemnaţi să rămânem. Astfel, când vântul a început să bată, am început să coborâm muntele; mă găseam doar la aproximativ o jumătate de milă de locul meu de plecare, pe când Vocea lui Dumnezeu mi-a spus: „Întoarce-te în spate!" Iar eu m-am întors cum mi-a spus El.


După aceasta am aşteptat un moment, mâncând acest sandwich pe care mi-l dăduse David, apoi m-am întors şi m-am aşezat. Când stăteam acolo jos, pe când vântul sufla şi răsucea vârfurile copacilor, îndoind totul în calea lui, iar grindina cădea şi zăpada făcea vârtej, o Voce mi-a spus: „Eu sunt Dumnezeul creaţiunii!" Mi-am ridicat ochii şi m-am întrebat de unde putea veni. Poate că era vântul. EL a spus: „EU am creat cerurile şi pământul. EU am liniştit vânturile năvalnice pe mare." Şi a continuat să vorbească. M-am ridicat şi mi-am scos pălăria. EL a zis: „Vorbeşte furtunii şi ea se va opri. Ce vei spune, se va împlini." 


Iar eu am spus: „Furtună, opreşte-te! Iar tu soare, străluceşte ca de obicei, timp de 4 zile, până ce noi vom pleca de aici!"


Abia am terminat eu de spus aceasta, că grindina, zăpada şi toate celelalte s-au oprit şi, după un moment, un soare cald îmi strălucea în spate. Am văzut că vântuirile care băteau din est suflau acum din vest. Şi-au schimbat direcţia şi s-au întors cam aşa, iar norii s-au ridicat în văzduh ca ceva misterios şi, în câteva minute, soarele a început să strălucească.


Apoi, puţin mai târziu, după cum ştiţi, Domnul Isus mi-a vorbit despre soţia mea. Suntem căsătoriţi de 22 de ani, şi niciodată n-am fost acasă cu ocazia vreunei aniversări. La prima aniversare a căsătoriei noastre, am dus-o la o partidă de vânătoare, căci nu mai aveam posibilitate să mai fac încă o călătorie în luna de miere şi o partidă de vânătoare. De aceea le-am făcut pe ambele cam deodată. Şi, de atunci, mereu am fost la vânătoare. Simţeam că felul meu de a o trata…


Se întâmpla pentru a patra oară. Aş vrea să spun ceva. Trebuie să spun exact adevărul. Acum vreo 16 ani, mă aflam în California cu fratele Sharrit. Aveam o adunare. Eram eu, Meda, fratele şi sora Sharrit şi alţii, eram la hotel. Mai era şi un bărbat pe nume Paul Malicki. El a venit deseori aici la Tabernacol. Este un armenian înstărit şi, în Fresno în California, unde locuiau, soţia lui a născut un copilaş. El a coborât, a adus-o pe soţia sa şi m-a făcut să merg la hotel. El a spus: „Aş putea să-mi aduc soţia, frate Branham?" Eu am spus: „Da, desigur." În ziua următoare trebuia să merg în Catalina. Şi-a adus, aşadar, soţia; era atât de bolnavă! Am spus: „Puneţi-vă mâna într-a mea, soră Malicki, vom vedea ce ne va spune Domnul."  Imediat ce şi-a pus mâna în mâna mea, eu am spus: „Oh! e febră din cauza laptelui."


Ea a spus: „Nu mi se pare să am simptome specifice." Eu am spus: „Uitaţi-vă bine…" După doua zile era sub îngrijire din cauza febrei laptelui.


E ca şi pentru micuţul Jimmy Pool, aici. În cealaltă zi, ei credeau că are un atac de cord, şi era o criză de astm. Mi-am pus mâna pe el şi am spus: „Ţineţi-l sub supraveghere 10 zile. Are rujeolă şi o să iasă curând la suprafaţă. Este febra." În seara următoare l-am întâlnit pe tatăl lui. El a spus: „Rujeola s-a dovedit şi băiatul e acoperit în întregime."


I-am vorbit deci surorii Malicki, avea mâna pusă într-a mea. Ea a spus: „Frate Branham, e surprinzător să observi asta. Merge cu oricare mână?"


Eu am spus: „Ei bine, da, dacă e ceva în neregulă cu pacientul. Mi-am pus mâna pe persoana cutare (mulţi erau acolo şi au observat) şi nimic nu s-a petrecut." Am spus: „Iat-o pe soţia mea, totul e în regulă cu ea." Ea stătea jos acolo. I-am spus: „Priveşte aici, puneţi mâna în a mea. Numai ce a făcut-o iar eu am spus: Ai un chist pe ovarul stâng. Ai o boală de femei." Ea a spus: „Nu simt nimic aparte."


 Eu am spus: „Totuşi e ceea ce ai." Bechy, fiica mea care tocmai a cântat, avea 2 ani. Sarah urma să se nască 2 ani mai târziu. Soţia mea a suferit atunci o cezariană şi l-am întrebat pe doctorul Dillman (medicul nostru din Cordon): „Când faceţi operaţia, priviţi ovarul  stâng. El a făcut-o şi a spus că nu avea nimic neobişnuit. Mi-am aşezat mâna şi încă mai era acolo. 


După 4 ani s-a născut Iosif. I-am cerut doctorului să se mai uite odată. Nu a văzut nimic anormal. Mi-am pus mâna şi tot acolo era. Şi nu ne-am mai gândit la aceasta.


Iată ce am de spus. Nu-mi place să vorbesc despre aceasta, dar adevărul trebuie spus, vedeţi, şi asta şi dorim. Spuneţi întotdeauna adevărul, orice ar veni. Au trecut câţiva ani şi niciodată nu am remarcat nimic. Nu o spun fiindcă se află ea aici, ci o spun şi când nu e ea prezentă. O ştiţi, nu cred să există pe lume o soţie mai bună decât a mea şi sper că va rămâne mereu aşa. Nu ştim cât vom trăi aşa, dar sper că va fi pentru tot restul zilelor noastre aici pe pământ. Întotdeauna am fost foarte fericiţi împreună. 


Dumnezeu mi-a spus să o cer în căsătorie atunci când eu însumi încercam să mă opresc (ea nu o ştia). Nu fiindcă nu o iubeam, ci pentru că mă gândeam că nu voi fi în stare să-i asigur o existenţă acceptabilă. Era o femeie foarte de treabă şi nu o meritam. Iar ea nu înceta să se roage şi a deschis Biblia. Ea a spus: „Doamne, niciodată înainte n-am mai făcut lucru acesta, dar dăruieşte-mi un cuvânt din Scriptură care mă va ajuta. Dacă trebuie să-l uit, trebuie să-l uit." Ea a deschis Biblia. S-a dus într-un hambar şi s-a rugat. Şi când a deschis Biblia, a dat peste Maleahi 4: „Iată că vi-l trimit pe prorocul Ilie." Asta a fost acum vreo 20 de ani, pe când noi nu ştiam nimic despre slujba de astăzi.


Într-o seară eram întins acolo lângă râu şi El m-a trezit. L-am auzit acolo lângă uşă. EL a spus: „Mergi la ea şi căsătoria voastră va avea loc la următoarea dată: 23 Octombrie. Aşa  am şi făcut şi întotdeauna am trăit fericiţi. Prin harul lui Dumnezeu, niciodată n-am avut vreun schimb de vorbe aspre. E o adevărată comoară.


Ea singură trebuia să crească copiii, căci eu eram în slujbă. Puţine femei reuşesc să o scoată bine la capăt astfel. Ştiţi ce greu este. Într-o zi când m-am întors acasă, ea a spus ceva. Iosif era acolo şi, bineînţeles, e un băiat. I-a scos peri albi mamei sale. Era ca orice băiat şi a făcut ceva rău. Ea mi-a spus: „Billy, trage-i o mamă de bătaie!" Am spus: „Nu am curajul." Iar ea mi-a spus: „Sigur ai fi făcut-o, dacă ai fi fost de faţă!" Şi mi-a trântit uşa în nas.Ei bine, eu m-am gândit că era în regulă. Biata femeie! Nu voia să facă asta. Eu am continuat să-mi spăl maşina. Când am ieşit, Duhul Sfânt mi-a arătat că nu I-a plăcut întâmplarea. El a spus: „Du-te! spune-i…" Cred că era 12 Noiembrie. Întâi am crezut că doar mi-am imaginat eu. Am continuat să spăl maşina, şi El a spus din nou: „Du-te şi spune-i să citească asta." M-am întors deci, am luat Biblia şi am citit pasajul. Era vorba despre Maria, prorociţa, care râsese de fratele ei Moise, fiindcă se căsătorise cu o etiopiancă, iar lui Dumnezeu nu i-a plăcut. El a spus: „Mai bine i-ar fi scuipat taică-său în faţă decât să fi făcut asta." Maria a fost deci acoperită de lepră. Aron a venit şi i-a spus fratelui ei: „O să moară de lepră." Atunci Moise a mijlocit pentru ea la altar. Şi când o făcea, Stâlpul de foc a coborât. Era Dumnezeu. EL a spus: „Cheam-o şi pe ea şi pe Aaron, şi spune-le să vină aici." Şi Aaron era implicat. De aceea, El a spus: „Du-te şi caută-i."


EL a spus: „Dacă este printre voi (Dumnezeu le vorbea atunci) vreunul duhovnicesc sau vreun proroc, Eu, Domnul, mă voi face de cunoscut lui. Îi voi vorbi în vedenii şi Mă voi descoperi lui în vise şi aşa mai departe." EL a spus: „Dar cât despre slujitorul meu Moise, nu e nici unul ca el. Îi vorbesc gură către gură. De ce nu vă temeţi de Dumnezeu?" Vedeţi? Lui Dumnezeu nu I-a plăcut acest lucru. 

După ce am văzut aceasta, mă frământam în mine. Ea era în altă cameră. Am bătut la uşă, căci ea se încuiase, şi i-am spus că voiam să-i vorbesc. Am intrat şi i-am vorbit, am încercat să-i spun despre ce era vorba. Am spus: „Draga mea, ştii bine cât de mult te iubesc, dar lui Dumnezeu nu I-a plăcut aceasta. N-ar fi trebuit să spui asta!" Imediat după aceasta s-a dovedit că suferea de o boală care se localizase într-o parte.


Am dus-o la medic aici în Louisville, la doctorul Arthur Schoen. El a descoperit o tumoare pe ovarul stâng. Era acea tumoare pe care mi-o descoperise cu 15 sau 16 ani în urmă. Era cam cât o nucă. Am întrebat: „Ce este doctore?" El a spus: „Vom vedea ce se va întâmpla. Duceţi-o de aici câteva luni, vreo două luni sau cam aşa ceva. Am dus-o deci. Tumoarea crescuse de la mărimea unei nuci la cea a unei lămâi. El a spus: „Mai bine am opera-o. Dacă nu, se va înmuia şi va deveni o tumoare complicată."


Eu am spus: „O, la, la! Mergem la Tucson; Domnul m-a trimis." Medicul a trimis-o la un specialist în boli feminine, căci nu voia să preia el responsabilitatea. Trebuie că i-a vorbit specialistului despre slujba mea, căci acesta a spus: „Va trebui ca această tumoare să iasă." Îi spusesem că mergem la Tucson. Cum locuise acolo, el a spus atunci: „Ei bine, acolo este un specialist. Este unul din prietenii mei dragi. Vă voi trimite la el." I-a scris deci o scrisoare, spunând: „D-na Branham este o femeie foarte drăguţă…" El a continuat aşa şi i-a trimis o diagramă, arătând grosimea tumorii (devenise o tumoare mare) Cred că-i vorbea în scrisoare de mine ca despre un „vindecător divin." Era tot ce ştia să spună pentru a-mi explica slujba. Dar eu am spus: „Dacă trebuie înlăturată, sunt de acord." Dar asta era pentru a ne fi testată credinţa. 


Ne-am rugat mereu, şi cu cât ne rugam mai mult, cu atât tumoarea se mărea, atât de mult încât în acea parte apăruse ca un fel de cocoaşă. Noi am stat liniştiţi (puţini oameni de aici o ştiau), încercând să vedem ce se va întâmpla. Aceasta se mărea întruna.


În sfârşit m-am întors în Canada, unde Domnul îmi îngăduise să îndrum acest trib de indieni la Hristos. În această primăvară, dacă Domnul vrea, îi voi boteza în Numele Domnului Isus. M-am întors deci în Canada şi mă aflam la New York sau pe acolo pe undeva. Era momentul ca ea să fie operată sau să fie examinată pentru ultima dată. M-am dus la New York şi, când m-am întors, m-am oprit aici. După ultima adunare de aici, m-am dus acolo. Am sunat-o de la fratele Wood şi ea mi-a spus: „Billy, nu mai suport să mă atingă nici măcar hainele în locul acela." Tumoarea ieşea în relief aşa… în acel loc. O durea piciorul de pe acea parte, încât şchiopăta. Astfel a petrecut cea mai urâtă săptămână din viaţa ei, şi stătea acolo jos, gata să mă asculte. 


Ea a spus: „Poimâine trebuie să merg la examinare." M-am gândit: „O, Dumnezeule, dacă ei operează tumoarea, asta ne va împiedica să ne întoarcem acasă de Crăciun, iar eu am anunţat oamenii că voi fi acolo." Şi am spus: „O, ce contratimp!" M-am gândit. „Dacă trebuie operaţie, atunci i-am putea spune să aştepte puţin până după Crăciun." Apoi m-am gândit că putea fi o tumoare complicată, şi în acel moment, ştiţi, e ceva rău. Ar putea urca la rinichi şi, dacă s-ar complica, va fi mortală. M-am gândit: „Ce pot face?"


Şi Meda mi-a spus: „Ei bine, mă poţi suna, şi…" Ziua următoare trebuia să merg la  Shreveport şi ea trebuia să se prezinte pentru consultaţie. Iar sora Norman trebuia să o însoţească la specialist. Voi toţi care veniţi la tabernacol o cunoaşteţi pe sora Norman. Meda mi-a spus deci: „Aşteaptă să te întorci de la adunarea de seară, apoi sună-mă din nou, căci este un decalaj de 2 ore. Îţi voi spune atunci ce trebuie să fac." Iar eu am spus: „Foarte bine!"


Am continuat deci, şi a doua zi dimineaţa, înainte să plec, m-am dus să-i caut pe Billy şi pe Loyce (amândoi sunt aici). Aveam o bancă veche pe care fratele Palmer ne-a acoperit-o nu de mult şi noi ne aşezăm întotdeauna în jurul acestei bănci ca să ne rugăm, cunoaşteţi acest fel de divane. De câte ori plec la vreo adunare, ne punem pe genunchi în jurul ei şi ne rugăm, cerând ajutorul lui Dumnezeu.


Am rămas două zile acasă şi mă simţeam singur. Copiii erau şi ei plecaţi. Mulţi dintre voi ştiţi că mi s-a întâmplat o dată să mă întorc într-o casă goală. Mi-am înmormântat prima soţie, pe Hope. Şi iată că iar o luam de la capăt. Când am coborât, m-am gândit: „Ei bine, mă voi ruga, apoi mă voi duce să-i chem pe Billy şi pe Loyce şi vom pleca."


Am coborât deci să mă rog şi am spus: „Doamne, în această dimineaţă îmi lipsesc. Te rog ajută-i şi binecuvântează-i. De-am putea să ne întoarcem iar aici. Ei nu sunt aici, căci Tu m-ai trimis acolo pentru o viziune pe care Tu ai împlinit-o; iar acum aştept să văd ce-mi vei spune să fac apoi. Te rog dăruieşte-i din harul Tău soţiei mele. Ajută-mă la adunarea de acolo. Nu lăsa să devină o tumoare complicată. De-ar putea doctorul să aştepte cu operaţia până la 1 Ianuarie! Nu-mi place să o văd… Doamne, ea n-a vrut să facă asta în acea dimineaţă. Nu voia. Doamne, nici măcar o dată n-a fost împotriva mea că mă duceam la aceste adunări şi lipseam cu lunile, nu, nici măcar o dată nu şi-a deschis gura în această privinţă. Întotdeauna mi-a trimis hainele la curăţătorie, mi-a spălat cămăşile şi a pregătit totul ca să mă duc la adunări. Pe lângă aceasta, ea se întreabă cum îi poate sluji lui Dumnezeu.

Voi femeilor! cât timp slujiţi bărbatului vostru, Îi serviţi lui Dumnezeu! Deseori veneam obosit, epuizat, oameni de pretutindeni veneau să mă vadă, iar eu doream să merg la partide de pescuit sau de vânătoare. Ei bine, multe femei ar fi explodat din această cauză. Dar ea ce făcea? Ea îmi pregătea hainele de vânătoare pentru ca eu să pot merge. Am spus: „Doamne, ea nu voia să facă asta." Am spus: „Ea a fost deja operată de 3 ori pentru cezariană. Doamne, n-aş mai putea să o văd îndurând din nou asta."


Chiar în acel moment am auzit ceva în cameră. Mi-am ridicat ochii, şi o Voce a spus: „Ridică-te! tot ce vei spune acum, se va împlini."


Am aşteptat un minut şi am spus: „Înainte ca mâna medicului să o atingă, fie ca mâna Domnului să îndepărteze tumoarea şi să nu mai rămână nici o urmă."


Pentru mine, totul era aranjat. Nu am mai sunat-o. Ne-am dus repede. M-am dus să-l caut pe Billy şi pe Loyce şi am plecat la Shreveport. Am sunat-o în seara următoare. Ea era fericită şi a spus: „Billy, vreau să-ţi spun că …"(ea este acum aici şi poate spune mărturia). Ea  şchiopăta în tot acel timp. S-a dus în cameră cu infirmiera şi cu doamna Norman, şi-a luat halatul şi s-a dus la examinare. Medicul a ieşit, tumoarea era foarte mare. Medicul a intrat apoi şi i-a vorbit. A ridicat haina să pună mâna pe tumoare, dar, chiar înainte să o atingă, ea a dispărut şi medicul nu mai ştia în ce parte se afla.

El a spus: „Aşteptaţi un minut!" În ciuda diagramelor, radiografiilor şi a tot, nu mai găsea nici urmă. Din acel moment, ea nu a mai avut nici un simptom. „Eu nu o pot explica, doamnă Branham, dar tumoarea nu mai e acolo." El a examinat-o şi a reexaminat-o. Dar de atunci, ea nu a mai avut nici un simptom. Ce era? Observaţi că s-a întâmplat exact cum fusese spus: „Înainte ca mâna medicului să o atingă…" O! Cât de desăvârşit este Cuvântul Domnului!


Iar acum soţia mea e acolo, şi amândoi suntem în faţa lui Dumnezeu. Dar înainte ca mâna medicului să o fi putut atinge măcar, ceva s-a întâmplat când el s-a apropiat. Tumoarea s-a dus. Ei nu puteau nici măcar… El a spus (cred că asta era, nu-i aşa dragă?): „Doamnă Branham, vă asigur total (aşa a spus? E adevărat!) că tumoarea nu mai există. Nu aveţi nici o tumoare." Aşa este?  Exact conform Cuvântului Domnului. Amin.


Asta este pentru a cincia oară. Cinci e numărul harului. E şi numărul credinţei (F–A–I–T–H). În mintea mea nu mai există nici o îndoială. Ştiu că e a treia Tragere şi că se împlineşte. Acum, să fim respectuoşi şi să rămânem liniştiţi. Curând va veni ora când Dumnezeu va face lucruri mari pentru noi. 


Să ne aplecăm acum capetele pentru un cuvânt de rugăciune. Doamne Isuse, am văzut asta la alte persoane, dar s-a întâmplat şi cu scumpa mea soţie; atunci se întâmpla la mine in casă, Doamne. Am văzut cu proprii mei ochi, am simţit-o cu propriile mele mâini şi, Doamne, Tu mi-ai făcut-o de cunoscut şi mi-ai descoperit-o înainte cu 16 ani. Când spui ceva, trebuie să se împlinească. TU îmi arătai, Doamne! atunci încrederea mea era în ceea ce Tu ai făcut pentru oameni, şi Tu mi-o făceai de cunoscut pentru ca eu să-i pot ajuta. Tu ai făcut să se întâmple chiar în casa mea. Era prima Tragere. Iar acum, a treia Tragere o confirmă pe prima.


Îţi suntem recunoscători, Tată. Iartă lipsurile noastre. Noi suntem un popor mic. Noi nu suntem învăţaţi. Noi suntem un popor mai mult sau mai puţin incult. Dar suntem recunoscători să avem un Dumnezeu aşa de glorios, care poate totul şi care veghează asupra noastră şi se îngrijeşte de noi, căci noi nu ştim cum să ne îngrijim. Noi ne re-predăm în mâinile Tale.


Acum, Tată, ajută-mă, Te rog, pentru descoperirea celei de-a treia Trageri, o Doamne, după cum Tu ne-ai vorbit despre asta tot timpul în aceşti ultimi 2 ani, pe munte, arătând-o prin semne şi altele. Eu observam să descopăr ce era până să fie total confirmat. Acum, Te rog Tată, să mă ajuţi să fiu şi mai plin de respect faţă de aceasta decât înainte. De-ai putea Tu să Te preamăreşti la acelaşi amvon, cum ai făcut-o la prima Tragere, apoi la a doua şi acum la a treia. Tot ceea ce Tu ai spus s-a împlinit; exact cum ai spus-o Tu. Noi Te credem, Domne, Dumnezeule.


Ajută-ne pe toţi să ne debarasăm de necredinţa noastră şi de superstiţii, ca să putem sta în prezenţa Dumnezeului celui viu; ştiind că este acelaşi Dumnezeu care a îndepărtat tumoarea pe care o avea soţia mea şi că ea este acum în mijlocul nostru. Această tumoare a fost diagnosticată de cei mai mari medici pe care îi avem în ţară, ei au examinat-o, au observat-o şi au radiografiat-o; iar acum nu mai este.


Tu eşti Dumnezeu  şi nu mai există nici unul ca Tine. Noi Te iubim, fiindcă ne-ai îngăduit să devenim slujitorii Tăi. De am putea să Te slujim cinstindu-Te şi respectându-Te în toate zilele vieţii noastre. Permite aceasta, Doamne! De am putea fi în stare, familia mea şi cu mine şi cu toţi oamenii de aici, să fim lumini strălucitoare, de am putea fi sarea care, prin gustul ei, va provoca celorlalţi setea de a-L iubi pe Isus, care a făcut atâtea pentru noi.


Acum, ajută-mă Doamne, în vreme ce deschid Cuvântul să citesc din el un scurt text, şi în timp ce mă voi ruga pentru bolnavi. Vorbeşte-ne şi vindecă bolnavii, Te rog să ne-o acorzi în Numele Domnului Isus Hristos Amin.


Am suficient timp? Chiar am să mă grăbesc să citesc textul acesta. Mi-ar place să-l citiţi şi voi sau să vă luaţi notiţe, cum doriţi. Primul text se află în Numeri  21:5-9. Să-l citim:


Şi a vorbit împotriva lui Dumnezeu şi împotriva lui Moise: „Pentru ce ne-aţi scos din Egipt, ca să muirm în pustie? Căci nu este nici pâne, nici apă, şi ni s-a scârbit sufletul de această hrană proastă…(era hrana îngerilor). Atunci Domnul a trimes împotriva poporului nişte şterpi înfocaţi, care au muşcat poporul, aşa încât au murit mulţi oameni în Israel. Poporul a venit atunci la Moise, şi a zis: „Am păcătuit, căci am vorbit împotriva Domnului, şi împotriva ta. …”


Observaţi, era o mărturisire: „Am păcătuit..." Mărturisirea este primul lucru de care avem nevoie pentru vindecare: „Am păcătuit." 


„…Roagă-te Domnului, ca să depărteze de la noi aceşti şerpi." Moise s-a rugat pentru popor. Domnul a zis lui Moise: „Fă-ţi un şarpe înfocat, şi spânzură-l de o prăjină; oricine este muşcat, şi va privii spre el, va trăi." Moise a făcut un şarpe de aramă, şi l-a pus într-o prăjină; şi oricine era muşcat de un şarpe, şi privea spre şarpele de aramă, trăia.”

Acum mi-ar plăcea să citesc un pasaj din Sciptură în Zaharia 12:10: „Atunci voi turna peste casa lui David şi peste locuitorii Ierusalimului, un duh de îndurare şi de rugăciune, şi îşi vor întoarce privirile spre Mine, pe care L-au străpuns. Îl vor plânge cum plânge cineva pe singurul lui fiu, şi-L vor plânge amarnic, cum plânge cineva pe un întâi născut."

Acum, mi-ar plăcea să iau ca temă: „A-ţi întoarce privirile spre Isus." Să-ţi întorci privirea de la lume pentru a privi la Isus; Moise a făcut şarpele şi, mai târziu, prorocul trebuia să vorbească despre ceea ce i se întâmpla aceluia care va privi la Isus.


În Isaia 45:22 descoperim că Dumnezeu zice: „Întoarceţi-vă la Mine, şi veţi fi mântuiţi toţi cei ce sunteţi la marginile pământului! Căci Eu sunt Dumnezeu, şi nu altul." Iar acum, când pământul şi toate sistemele pământului au ajuns la sfârşitul lor, poporul trebuie să privească la El.


Acum aţi putea spune: „Auzim asta de la generaţii întregi. O auzim de mult timp." E adevărat. Şi se predică de mult timp. Mulţi pastori, mii de pastori au luat deja acest text. Dar iată ce am să vă întreb în această seară în minutele puţine care mai urmează. Întrebarea este aceasta: „ Ce vedeţi când priviţi? Ce vedeţi când priviţi bine?" Depinde de ceea ce căutaţi. 


În ultimele zile am văzut oameni venind la adunări şi nu puteau sta jos mai mult de un minut sau două. Doar atât puteau suporta. EL a spus: „Întoarceţi-vă la Mine…voi de la marginile pământului." Moise a înălţat şarpele, şi oricine îl privea era vindecat. Depinde deci de ceea ce căutaţi. Niciodată n-am să uit… sper că asta nu se raportează la nimeni din Iowa. Când am avut acea adunare la Waterloo, fratele Lee Vayle era cu mine. Azi dimineaţă era aici, dar nu ştiu dacă mai este şi în seara aceasta. Sunteţi aici, Lee? A, da! e acolo la înregistrări. Foarte bine.


Fratele Lee şi cu mine am făcut tot ce am putut. Am oferit o masă asociaţiei pastorilor pentru a-i putea întâlni şi pentru a vorbi cu ei. Fratele Lee Vayle e un erudit şi doctor în teologie. Şi-a meritat într-adevăr diploma. Am încercat deci să-l conving să le vorbească acestor luterani, prezbiterieni şi tuturor celorlalţi, dar el mi-a spus: „Nu, ei aşteaptă ca dumneavoastră să vorbiţi." 


După ce toţi pastorii au terminat de mâncat, am coborât, şi textul meu era: „Eu nu m-am împotrivit viziunii cereşti." Numai ce am citit textul din Scirptură, că doi dintre ei s-au şi îndreptat spre ieşire. Am început să vorbesc despre Pavel care, într-o zi, cu slujba lui ciudată, stătea în faţa lui Agrippa, spunând că nu s-a împotrivit vedeniei. Atunci alţi doi sau trei au plecat. Şi când am ajuns să vorbesc de text, nu au mai rămas aşezaţi decât vreo trei sau patru. Toţi se ridicaseră şi au plecat. Motivul e că unii vin la o adunare când aud vorbindu-se despre un evanghelist, şi modul cum se îmbracă este important pentru oameni. Dacă nu se îmbracă frumos, pentru unii e semn că şi-a pierdut mintea. Ziua următoare am auzit un psiholog, pe dr. Narramore, un bărbat de treabă, un creştin al cărui program apare zilnic la TV, şi el spunea: „Voi spuneţi că un om nu mai are minte când se îmbracă în dezacord cu poziţia lui." Ştiţi cum trebuie să apară în faţa publicului. Era semnul că şi-a pierdut mintea!


Ei bine, toată viaţa mea am fost nebun, căci eu port salopete şi altele. Vedeţi!? Deci, ţinând cont de poziţia mea, ar trebui să mă îmbrac cu un eclesiastic, adică spre a fi un eclesiastic. Eu nu cred că Isus se îmbrăca precum un eclesiastic. EL se îmbrăca asemeni omului de rând. EL nu avea nimic elegant.


Dar v-am spus-o doar să vă arăt cum sunt ideile oamenilor. Mă întreb ce ar gândi doctorul despre aceasta. În Biblie, un proroc a primit ordinul să-şi scoată hainele şi să meargă gol înaintea poporului. Azi l-ar fi considerat nebun, nu-i aşa? Totuşi aceasta i-a spus Dumnezeu să o facă.


Un altul trebuia să rămână întins pe o parte timp de 340 de luni. Trebuia să stea întins pe o parte, apoi pe cealaltă, şi să mănânce o mâncare de linte pe care a pregătit-o acolo. În tot acest timp a trebuit să-şi pregătească mâncarea şi să o mănânce. Trebuia să se descurce; să ia un pumn din aceasta şi să o mănânce, rămânând lungit pe o parte, căci era un semn.


Oh, cât se pot îndepărta oamenii de la Cuvântul adevărat al lui Dumnezeu! Devin aşa de instruiţi, încât se îndepărtează de Dumnezeu. Când un om spune că este instruit, asta-mi arată cât de departe de Dumnezeu este el. Când obţine un titlu de doctor (nu vorbesc împotriva doctorului Vayle, căci el nu aparţine de aceştia), pentru mine asta înseamnă că el este cu atât mai departe de Dumnezeu, dacă nu se ţine ferm de Cuvânt şi de Dumnezeu. Vedem că unii vin să observe în ce fel vorbiţi. Şi, dacă bărbatul care vorbeşte despre vindecare şi despre Domnul nu este de tipul „geniu instruit", oamenii nu suportă să-l audă făcând greşeli de limbaj. Ei se gândesc că este departe de Dumnezeu. Până astăzi, faptul că Isus a vorbit o limbă atât de simplă, întotdeauna i-a încurcat pe profesori, fiindcă ei încearcă să interpreteze conform cunoştinţelor şi limbajului epocii, pe când limba folosită este cea simplă, de pe stradă. Ei bine, chiar şi aici, în Statele Unite, avem atâtea diferenţe de limbă. Am sunat într-o zi la New-York din Florida şi i-am cerut unei femei din Sant-Louis să fie traducătoarea între această fată din sud şi cea din nord. Asta arată câte diferenţe avem.


Iată ce nu merge: oamenii privesc la aceste lucruri, la aceste discursuri, în loc să privească la Cuvânt. Cuvântul descoperit demonstrează de la sine că este adevărat - Cuvântul descoperit. Ei niciodată nu privesc la asta. După ei, pentru a-l cunoaşte, trebuie să aveţi o concepţie intelectuală. Trebuie să mergeţi la seminar, ca să învăţaţi cum să vă aplecaţi, cum să staţi corect; toate acestea l-ar înăbuşi pe un pastor adevărat, umplut cu Duhul Sfânt. Asta este, să fii intelectual!


Aşa procedează întreaga naţiune. Ea are o concepţie intelectuală despre Hristos. E ceea ce ei caută. Şi după ei, dacă Hristos e în voi, trebuie să fiţi un savant, un intelectual, căci aşa cred ei că a fost Hristos.


Mai este ceva: ei îşi formează opinia lor personală despre ceea ce El ar trebui să fie. Ei au ideea lor proprie, în loc să ia ceea ce spune Cuvântul. Tot din această cauză, atunci când Îl văd pe Isus însuşi, ei nu reuşesc să-L recunoască. Aşa au făcut şi în ziua de Rusale. Aşa au făcut când El era în iesle şi când era pe străzile Ierusalimului. Aşa au făcut şi când El a venit în trup. Aşa au făcut când El era pe cruce, în vreme ce El era împlinirea acestui Cuvânt. Ei credeau mereu că Mesia va coborî din cer printr-un culoar şi toate aceste lucruri, iar ei erau greşiţi, fiindcă aveau concepţia intelectuală; şi, cu toate că-L priveau în faţă, au pierdut ocazia de a-L vedea.

Aşa este şi astăzi. Ce vedeţi când priviţi? Unii, când privesc la El, se aşteaptă să vadă un mare intelectual, fondator al vreunei biserici, cineva care, în mod real, ar putea crea un crez care i-ar obliga pe oameni să creadă în acest crez. Iată ce văd ei când privesc. 


Unii caută să vadă un mit, ca acela cu Sf. Nicolae. Ei citesc Biblia şi spun: „O, e ceva mistic! E ceva scris de om." Părerea pe care o aveţi despre Biblie este aceea pe care o aveţi şi despre El, vedeţi?


Unii caută să vadă un bebeluş, alţii caută să vadă un iepure sau un Sf. Nicolae. Alţii caută vreo carte de istorie care era bună ieri dar nu şi pentru astăzi. Dar întrebarea este aceasta: „Ce vedeţi voi când priviţi?"


Sunt mulţi printre voi care, pretinzând că au Duhul Sfânt, privesc şi văd a doua persoană dintr-o trinitate, care nici măcar nu e pomenită în Biblie. Un asemenea lucru nu există. Cuvântul „trinitate" nici măcar o dată nu apare scris între prima şi ultima pagină a Bibliei. Şi totuşi când priviţi la Isus, voi Îl cunoaşteţi ca a doua sau a treia persoană dintr-o trinitate. Şi de aceea nu ajungeţi nicăieri. Şiţi voi că El a spus: „Eu sunt Dumnezeu şi nu există un altul în afară de Mine."?


Depinde ce căutaţi. Dacă vreţi să aveţi un bebeluş sau vreun bătrân cu o barbă ca o mascotă, dacă Îl priviţi astfel pe Isus şi dacă Îl consideraţi ca o persoană diferită din Dumnezeu, atunci nu priviţi corect. Voi nu Îl vedeţi.


Nu demult aveam un binoclu aici. Încercam să privesc o antilopă acolo pe câmp, iar fiul meu se străduia să mi-o arate. El este tânăr şi mi-a spus: „Ia ochelarii aceştia tată, este o antilopă acolo. " Eu am spus: „Eu pot să o văd cu proprii mei ochi."


El a spus: „Ia ochelarii aceştia." Când am privit, am văzut vreo 10 antilope pentru că ochelarii nu convergeau spre acelaşi punct. Când i-am reglat, cele 10 antilope s-au contopit într-una singură. Iar dacă duhul vostru se îndreaptă spre Cuvântul lui Dumnezeu, cei trei se vor contopii într-Unul singur. Dar când încercaţi să faceţi din El trei persoane, atunci ochelarii voştri bisericeşti nu sunt reglaţi, căci El este Unul.


Depinde ce priviţi. Ce vedeţi când priviţi? Ţineţi minte că nu-L puteţi vedea decât dacă Îl priviţi prin Cuvânt. Nu-L puteţi vedea prin intermediul vreunui manual. Nu-L puteţi vedea prin vreun crez. În aceste crezuri, veţi vedea doi sau trei. Dar priviţi-L prin Cuvânt şi veţi vedea că El este Emanuel, Dumnezeu făcut trup pentru noi. EL a spus: „EU sunt Dumnezeu şi în afară de Mine nu este altul." EL este Dumnezeu.


Prorocul Isaia a privit o dată şi când L-a văzut pe Isus (subiectul meu este: „Priviţi la Isus – Întoarceţi-vă de la lume şi priviţi la Isus") când şi-a întors privirile de la lume spre a privi la El, el a spus: „Văd un Sfetnic, un Prinţ al păcii, un Dumnezeu Puternic, un Tată Veşnic." Asta a văzut Isaia când a privit.


Într-o zi, Daniel stătea acolo când a văzut sfârşitul regatului naţiunilor. El a văzut statuia despre care visase Nebucadneţar. El a văzut toate evenimentele desfăşurându-se unul după altul cu ocazia căderii împărăţiei. Şi când s-a uitat să vadă ce se va întâmpla la sfârşit, el a văzut că Isus era o piatră care se desprinsese din munte fără ajutorul vreunei mâini, şi această piatră trebuia să sfarme împărăţia naţiunilor.

Nebucadneţar a aruncat trei evrei în cuptorul aprins. Aceşti evrei credeau în Dumnezeu şi se ţineau de Cuvântul Lui. Ei se ţineau indiferent de cerinţă, chiar dacă pentru un lucru aşa de mic precum acela de a nu-şi pleca genunchii ei trebuiau să moară. Dar când Nebucadneţar a privit, L-a văzut pe Isus care era al patrulea bărbat în cuptorul aprins şi care Îşi apăra slujitorii ascultători împotriva căldurii. Iată ce a văzut Nebucadneţar.


Ezechel şi-a întors într-o zi privirea spre a-L vedea, iar El era „o Roată în mijlocul unei roţi" care se mişca foarte sus în văzduh. El era Butucul Roţii de care se prinde fiecare cuvânt. Amin! Roata cea mare se mişca prin credinţă, iar cea mică se rotea prin puterea Domnului. Este Cel pe care Ezechel L-a văzut atunci când a privit. 


Ioan Botezzătorul a privit într-o zi şi atunci a văzut un porumbel şi a auzit o Voce spunând: „Acesta este Fiul Meu preaiubit în care Îmi găsesc plăcerea." Iată ce a văzut el. Apoi a văzut că Isus şi Dumnezeu erau o singură Persoană, căci Duhul se pogora din cer sub forma unui porumbel, spunând: „Acesta este Fiul Meu preaiubit în care Îmi găsesc plăcerea să locuisc." Aceasta a văzut el. Remarcaţi că El se identifica în acest mod. 


Cînd Noe (a privit) şi-a întors privirea să-L vadă, el a văzut chiar judecata lui Dumnezeu coborând asupra locuitorilor acestei lumi care au respins Cuvântul Lui. Asta a văzut Noe când a privit.


Când Moise a privit, el a văzut un tufiş de foc. Un stâlp de foc se afla într-un tufiş, şi când Moise s-a apropiat de el, Dumnezeu a zis: „Scoate-ţi încălţămintea căci EU SUNT." Acum, dacă analizaţi cuvântul „EU SUNT," veţi vedea că aparţine în acelaşi timp trecutului, prezentului şi viitorului. „EU SUNT" este veşnic, vedeţi, şi Moise L-a văzut pe „EU SUNT." Asta a văzut el în tufişul aprins.

Israel a privit la şarpele de aramă pe care-l făcuse Moise şi a văzut astfel ceea ce a suferit Hristos pentru judecată, pentru bolnavi. Căci ştim că şarpele reprezintă işpăşirea. Isus era ispăşirea. „După cum Moise a ridicat şarpele de aramă în pustie, Fiul Omului trebuie înălţat, în acelaşi scop." De ce? Ei au păcătuit şi au devenit bolnavi. Era deci pentru a le ridica păcatele şi bolile. Tot la fel Isus a fost rănit pentru încălcările noastre şi prin rănile Lui am fost vindecaţi. Separaţi numai vindecarea divină de Hristos, şi astfel tăiaţi ispăşirea în două.

Ce vedeţi când priviţi? Vedeţi aceasta? Vedeţi voi că El a fost rănit pentru păcatele noastre? Prin rănile Lui am fost vindecaţi. Când priviţi, puteţi voi să vedeţi aceasta, sau vedeţi doar o faţă a ispăşirii? Vedeţi voi ambele părţi când priviţi?


Dacă priviţi la aceasta prin vreun crez, vi se va spune: „Zilele vindecării au trecut." Dar dacă priviţi prin Cuvânt, veţi vedea că El este acelaşi, ieri şi azi şi în veci.

Atunci când se găseau pe marea dezlănţuită, ucenicii s-au uitat la El şi atunci ei au văzut venind singurul ajutor posibil.


Într-un timp când moartea lovise, Marta a privit la El şi atunci ea a văzut că El era Învierea şi Viaţa. Amin! Astfel, în timpul morţii, Marta s-a uitat la El şi a putut vedea că El a fost refuzat de poporul Lui. El fusese refuzat. Ea chiar a trimis după El pentru fratele ei, iar El n-a venit, dar când în sfârşit a venit El iar ea a îngenunchiat să-L vadă, ea a descoperit că El era în acelaşi timp Învierea şi Viaţa. Amin.

Iair a făcut acelaşi lucru, el credea în secret. El era oarecum un presbiterian, sau un metodist sau un baptist care credea în mod real, dar nu putea să o arate, fiindcă denominaţiunea lui nu i-ar fi permis-o şi l-ar fi aruncat afară. Dar unica lui fetiţă era pe punctul de a muri, iar el a trebuit să meargă acolo. Dar când L-a găsit, a descoperit că El era Învierea şi Viaţa. Când el a venit să-l caute, un mesager a venit şi i-a spus: „Nu-L deranja pe Învăţător căci tânăra a murit deja." Iar inima lui mică era pe punctul de a slăbi, dar Isus a spus: „Nu ţi-am spus Eu, crede numai şi vei vedea slava lui Dumnezeu?" Când a privit la Isus, Iair a descoperit că El putea învia morţi.


Înfometatul s-a uitat la El şi a găsit hrana consistentă pentru viaţa lui. Era pentru lucrurile fireşti. Înfometatul spiritual poate privi la El şi să descopere că El este Pâinea Vieţi.


Tâlharul de pe cruce a privit la ceea ce el putea să vadă şi, în Isus el a găsit iertarea. „Doamne, aminteşte-ţi de mine când vei intra în Împărăţia Ta." Şi Isus a spus: „Astăzi vei fi cu Mine în rai." Asta a văzut el în ceasul morţii sale.


Depinde spre ce priviţi acum. La ce priviţi? Petru şi Natanael au privit şi au văzut că Cuvântul făgăduit de profetul lor Moise, s-a manifestat: „Domnul, Dumnezeul vostru, vă va ridica un proroc ca mine şi de El vor asculta popoarele, iar toţi cei care nu-L vor crede şi nu-L vor asculta vor fi nimiciţi din popor."


Iar când Petru s-a dus în prezenţa Lui, Isus a spus: „Numele tău este Simion, şi tu eşti fiul lui Iona." Astfel, atunci când pentru prima oară el s-a uitat la Isus, el a ştiut pe deplin că acolo se găsea împlinirea a ceea ce Cuvântul lui Dumnezeu spusese că El va fi.

Mă întreb dacă voi aţi descoperit acelaşi lucru prima dată când aţi privit la El? Mă întreb dacă Cuvântul făgăduit vi s-a descoperit când voi aţi privit la El.

Când Natanael a venit în prezenţa lui Isus, el se îndoia puţin; descoperim că Filip venise să-i spună: „Vino să vezi pe cine am găsit noi." Iar Natanael a venit şi a spus: „Cine este?" 


El a spus: „E, probabil cel care se roagă pentru bolnavi." El şi-a croit un drum pănă ce L-a putut zări. Şi când L-a privit, Isus a spus: „Iată un israelit, în care nu există vicleşug."


El a spus: „Rabi, când m-ai cunoscut?"


Isus a spus: „Înainte să te cheme Filip, când erai sub smochin te-am văzut."


Ce a descoperit atunci Natanael? El a descoperit că acolo se afla Împăratul lui Israel: „Tu eşti Fiul lui Dumnezeu. Tu eşti Împăratul lui Israel." Asta a văzut el cînd a privit. El a primit lumina adusă în faţa lui prin interpretarea Scripturii. El a văzut-o, a văzut aceiaşi Scriptură pe care o rostise Moise, prorocul uns: „Va fi un proroc ca mine."


Odată, femeia de la fântână a privit şi ce a văzut ea? Ea a exprimat-o în oraş, spunând: „Veniţi să vedeţi pe un bărbat care mi-a spus toate lucrurile pe care le-am făcut. Nu este acesta Mesia?" Când ea L-a privit întâi pe Isus Hristos, ea L-a văzut pe Mesia.

Astăzi oamenii pot privi acelaşi lucru şi să numească aceasta telepatie mintală. Ei ar numi aceasta spiritism sau tot felul de denumiri demonice, căci ei nu ştiu ce caută. Amin. Ei nu înţeleg. Ei caută un crez. Ei caută un geniu să pună biserica în rânduială. Ei caută mai mult membrii şi nu mai văd binecuvântarea Domnului Isus Hristos în Cuvântul Său descoperit. E adevărat, depinde ce priviţi. Dacă voi căutaţi împlinirea Cuvântului acestei zile, voi Îl veţi vedea. Dar dacă, aşa cum au făcut-o ei întotdeauna, voi căutaţi ceva intelectual, vreun mare fondator sau vreun istoric, sau vreo altă persoană, nu Îl veţi vedea. Când priviţi la El prin Cuvânt, acesta declară cine este El.

EL îi înfrunta pe oamenii din vremea Sa, pentru că făceau aceste lucruri. Ei nu-L puteau vedea. EL a spus: „Voi sunteţi orbi şi conduceţi alţi orbi. Voi pretindeţi că Moise este prorocul vostru. Dacă l-aţi fi cunoscut pe Moise, M-aţi fi recunoscut. Moise a scris despre Mine." Dar ei erau prea orbi pentru a-L vedea. Ei priveau, dar erau prea orbi pentru a-L vedea.


În câteva minute mi-ar place să fac legătura cu imaginea despre care am vorbit azi dimineaţă. Ei privesc şi nu văd ceea ce caută, căci ei au o falsă concepţie despre ceea ce ei caută să descopere. Cum puteţi găsi ceva, dacă nici măcar nu ştiţi ce căutaţi?

Cum puteţi să căutaţi un dovleac, dacă niciodată nu aţi văzut sau auzit vorbindu-se despre aşa ceva? Cum puteţi găsi un pepene, dacă nu ştiţi că există sau cum arată? Ei bine, aţi putea găsi un ciubăr şi să vă gândiţi că este un pepene. Dar voi trebuie să ştiţi ce căutaţi. Şi singurul fel de a ştii ceea ce căutaţi este să priviţi la Isus şi la Cuvântul Lui, căci El este Cuvântul… [spaţiu liber pe bandă]. Părinţii voştri au prezis că Dumnezeu le-a trimis proroci, dar ei i-au ucis şi i-au pus în mormânt, pe toţi cei care au venit. Isus a spus: „Pe care dintre ei părinţii voştri nu l-a ucis cu pietre? Iar voi vreţi să faceţi acelaşi lucru ca şi părinţii voştri." Amin. Erau oameni drepţi, sfinţi, pe care nu-i puteai arăta cu degetul, şi totuşi El i-a numit vipere şi demoni. Ce căutaţi voi? Dacă voi căutaţi vreo persoană pioasă… Unii cred că din moment ce Duhul Sfânt lucrează prin voi, voi trebuie să fiţi o persoană pioasă care se comportă aşa sau aşa, dar nu este aşa Duhul Sfânt. Dumnezeu nu are de-a face cu astfel de îngeri, sau presupuşi astfel. Dumnezeu are de-a face cu omul. Biblia spune: „Ilie era un om supus aceloraşi slăbiciuni ca şi noi." Dar cât timp nu-L aveţi pe Isus, voi nu puteţi fi cu El! 


Petru şi Ioan stăteau la poarta zisă Frumoasa, şi când ei au vorbit despre acest bărbat care a fost vindecat, oamenii şi-au dat seama că ei erau neştiutori, fără carte. Dar ei au văzut şi că ei erau cu Isus, căci viaţa Lui se oglindea în ei.

Aşadar, depinde ce căutaţi. Femeia citise Biblia. Ea ştia că Mesia trebuia să vină şi ştia ce va face acest Mesia. Şi încă de când Isus a spus: „Dă-mi să beau," ea a spus: „Nu se cade." Era un om de rând. Acum, dacă El ar fi şezut acolo cu un turban mare şi tot felul de decoraţii (un astfel de om sfânt), femeia ar fi spus: „Uite, iată un prost sau un fel de rabi" şi s-ar fi dus mai deperte.


Astăzi, când m-am dus să mănânc, am mai văzut încă un bărbat care intra să mănânce. Trebuie să fi fost vreun pastor. El avea multe cruci şi lucruri asemănătoare prinse de hainele lui. Cred că uneori e bine ca oamenii să aibă aşa ceva. Dar mai cred şi că ar trebui să arătăm ce fel de viaţă trăim noi. Nu aveţi nevoie să purtaţi haine bisericeşti pentru a demonstra ce sunteţi voi. Uneori ei beau şi se comportă astfel, fumând ţigări şi făcând toate aceste lucruri. De aceea trebuie ei să poarte haine bisericeşti, pentru a se ştii că ei sunt pastori. E adevărat. Eu vă spun că haina bisericească pe care un om trebuie să o poarte este botezul Duhului Sfânt. Asta va arăta că sunteţi cu Isus Hristos.

Aşadar noi descoperim că asta depinde de ceea ce voi căutaţi. Dacă voi căutaţi pe cineva îmbrăcat bine, bine îngrijit, purtând turban şi altele, atunci voi nu-L veţi vedea niciodată, fiindcă El era un om de rând. Dumnezeu lucrează cu omul, Isus era un om. Dumnezeu era în acest Om iar El era Dumnezeu .

Noi descoperim că, atunci când femeia aceasta a văzut acest semn misterios (căci El putea să-i spună tot ceea ce era greşit şi tot ce era în inima ei), ea a ştiut că El era Mesia. Astfel, când ea a privit la Isus ea L-a văzut pe Mesia. L-a văzut. Care erau lucrările lui Mesia? Acelea de a cunoaşte tainele inimii. Cuprindeţi voi bine aceasta? Mă înteb dacă înţelegeţi. Dacă voi Îi căutaţi în această seară, ce căutaţi voi? EL va fi Acelaşi. Mesia este Cuvântul. În Evrei 4, Biblia spune că: „Cuvântul lui Dumnezeu este mai viu şi mai tăietor decât o sabie cu două tăişuri, El desparte şi discerne chiar şi gândurile inimii." Şi pentru că femeia ştia că Mesia trebuia să facă acest Cuvânt real şi să-i spună ce nu era în regulă cu ea, ea a ştiut că era Mesia. Ea a ştiut-o nu după modul în care se îmbrăca, nu după educaţia pe care El o avea, ci după semnul prin care El îi arăta că El era Mesia. Când L-a văzut pe Isus, L-a văzut pe Mesia.


Dumnezeu era într-un om, cum fusese făgăduit pentru acel timp. Dar ştiţi voi că cei mai mulţi din acel timp nu au văzut niciodată aceasta? Mulţi nu L-au văzut. Ca şi astăzi.


Mulţi nu l-au recunoscut pe Moise. Mulţi nu l-au recunoscut pe Ilie. Ei nu i-au recunoscut, până ei nu au plecat. Atunci ei i-au recunoscut. În zilele lui Noe, necredincioşii nu au putut vedea decât ceea ce necredinţa putea să vadă. V-am spus ce a văzut credinciosul, să vedem acum ce a văzut necredinciosul.


Ce au văzut necredincioşii din zilele lui Noe, când au privit? Ei au văzut un fanatic, clătinându-se pe o aşa-zisă barcă. Iată tot ceea ce ei au văzut: un bătrân nebun, cu o barbă lungă şi albă, care şi-a pierdut mintea şi care, împotriva oricărei cercetări şi dovezi ştiinţifice, afirma: „Acolo sus este apă."


Oh, ei îl compătimeau pe bietul bătrân. Ei mergeau pe drumul lor, spunând: „Curând se va şti că e nebun. Şi-a pierdut mintea." Dar el avea Cuvântul Domnului. El şi-a văzut de construcţie, iar Dumnezeu urma să demonstreze că potopul va veni. Era un semn pentru ei.


Cei care nu au crezut povestea lui Noe au rătăcit în întuneric, apoi au murit în apă şi au sfârşit în mormântul infernului.


Când faraon a privit, ce a văzut? Ce a văzut faraon? El a văzut un fanatic, un aşa-zis proroc cu multe pretenţii de eliberare. Iată tot ceea ce el a văzut (unul care lucra pământul), un sclav care se ridica din mijlocul poporului său şi spunea că este trimis de Dumnezeu pentru a face minuni. Ei bine, ei au crezut că a înnebunit. El a spus: „Lăsaţi-l să delireze. În final va fi cunoscut ca nebun." Dar el îl avea pe "Aşa vorbeşte Domnul!". Credincioşii, precum Aaron, Iosua şi mulţi alţii, L-au văzut pe Dumnezeu în Moise.


Tânărul bogat a privit şi a văzut exact ceea ce El era, dar el a refuzat să-L urmeze, fiindcă iubea prea mult lucrurile lumii pentru a-L urma pe Isus. Mă întreb: câţi oameni bogaţi vor ascultă această înregistrare? Nu e vorba despre bogăţia în bani; nu! puteţi fi bogaţi în lăcomia după avere, bogaţi în plăcerile acestei vieţi.

Câţi oameni, fete tinere şi băieţi tineri nu-şi vor vinde popularitatea de regină a sexului sau de Ricky al banjoului sau al chitarei şi vor prefera să iasă şi să se distreze în vreun dans ca roch'n roll-ul? Câţi dintre ei, după ce au asistat la adunări şi au văzut mâna lui Dumnezeu mişcându-se şi declarându-şi Cuvântul, vor prefera să revendice bogăţiile şi popularitatea, şi să refuze Cuvântul lui Dumnezeu? Câţi fac aşa?


Tânărul bogat îşi alese denominaţia sa. Ea îl putea face să trăiască. Pentru denominaţia lui, Isus era un fanatic. Astfel, el a trebuit să aleagă între ceea ce spunea Isus şi ceea ce spunea denominaţia sa. De ce nu s-a dus la preotul său să-i spună: „Ce pot face pentru a avea viaţa veşnică?" Ştia că preotul nu cunoştea nimic în această legătură. Atunci el a venit la Isus şi a spus: „Ce pot să fac?"


Isus a spus: „Păzeşte poruncile." (EL l-a trimis la ceea ce el cunoştea).


El a spus: „Asta am şi făcut."


Isus a spus: „Păzeşte poruncile!"


Şi totuşi, el nu avea viaţa veşnică, iar el o ştia. Voi puteţi păzi poruncile, şi totuşi să nu aveţi viaţa veşnică.


De aceea, Isus a spus: „Acum, dacă vrei să faci ce este corect, du-te vinde tot ce ai şi dă-le săracilor, apoi vino şi urmează-Mă." Era prea mult pentru el.


Noi descoperim că el a privit şi a văzut ceea ce El era, dar că totuşi a refuzat să-L accepte, şi când s-a uitat din nou la Isus, a făcut-o din iad, atunci când şi-a ridicat privirea şi l-a văzut pe Lazăr în sânul lui Avraam.


Odată, când L-au adus, Pilat L-a privit. Niciodată, înainte, nu L-a văzut. Mâinile Lui erau legate, sângele Îi curgea pe spate şi avea o cunună de spini pe cap. Pilat a privit şi a fost convins, căci un cavaler a coborât pe stradă în galop, apoi a salutat de pe calul său, a fugit la el şi a spus: „Iată o scrisoare pe care ţi-o trimite soţia ta."


Pilat a citit scrisoarea, şi iată ce-i spunea soţia sa: „Pilat, soţul meu iubit, să nu ai nimic de-a face cu acest om drept. Căci azi am suferit mult, din cauza Lui, în vis."


El a început să tremure, genunchii îi tremurau şi el a spus: „Dacă Tu eşti Fiul lui Dumnezeu, dacă Tu eşti Împăratul, de ce nu vorbeşti? Eşti Tu Împăratul lui Israel?


EL a răspus: „Tu ai spus-o?"


Pilat a spus: „Spune-ne adevărul!"


EL a răspus: „De aceea M-am născut." Iar Pilat se mira. De obicei, toată lumea îl implora, plângea şi se arunca la picioarele lui. El a spus: „Am puterea să Te ucid sau să Te eliberez."


EL a răspus: „Nu ai avea nici o putere, dacă nu ţi-ar fi dată de Tatăl Meu."


El era cu siguranţă convins că El era mai mult decât un om. El era absolut convins că El era mai mult decât un om. Cu siguranţă, El era. Dar ce s-a întâmplat? Politica şi popularitatea lui erau prea mari, el s-a întors de la El, popularitatea lui era prea mare. Poziţia lui în viaţă era prea înaltă, ca să poată să-L accepte pe acest fanatic.

Mă întreb câţi „Pilaţi" vor asculta asta. Poziţia voastră, într-o oarecare denominaţie, este ea prea înaltă ca să-L puteţi accepta pe adevăratul Domn Isus, în poziţia în care El se află astăzi?


Soldatul roman, care se afla lângă cruce, a privit la Isus, după ce pământul a suferit acest mare cutremur, în vreme ce pietrele se desprindeau din munte. Soarele s-a întunecat în mijlocul zilei, s-a făcut noapte, iar stelele nu apăruseră pentru a da lumină. S-a făcut un cutremur de pământ şi pietre au ţâşnit din pământ, fulgere au brăzdat cerul, şi perdeaua din templu s-a rupt de sus până jos. Oamenii fugeau şi strigau, ei nu ştiau ce s-a întâmplat. Acest soldat roman ajutase ca El să fie bătut în cuie, I-a străpuns coasta cu o suliţă, apoi a privit, dar era prea târziu. El a privit şi a crezut, dar era prea târziu ca el să creadă. Ceea ce el a făcut i-a pecetluit destinul. El a străpuns coasta Salvatorului cu o suliţă. Era prea târziu.


Mă întreb: câţi „romani" au făcut şi vor face acelaşi lucru astăzi? S-ar putea ca într-o zi voi să priviţi, dar să fie prea târziu. 


Sunt mulţi oameni, astăzi, care vor veni în acea zi şi vor face la fel. Şi totuşi, ei au cunoscut aceasta.


Fratele Wood era aici ieri seară, el vine de la „Slider Company". Amintesc asta pentru că se referă la acest mesaj. Acolo era un catolic roman. El s-a dus la acesta pentru a obţine ciment pentru biserica de aici. Aşadar, el i-a cerut, iar romano-catolicul a spus: „Acolo e fratele Branham?"


„Da."


El a spus: „ Pot să spun un lucru, anume, că atunci când el se roagă, Dumnezeu răspunde." 


Gândiţi-vă deci la aceasta. El o ştia, el vedea dovada că aceasta este într-adevăr Evanghelia, nici eu, nici vreun alt bărbat ne-reprezentîndu-L pe Hristos. Noi vorbim despre Cuvânt, nu despre om.

Iată ce încerc eu să spun: ca Pilat, ca soldatul roman şi ca toţi ceilalţi, ei văd că Cuvântul este în mod clar confirmat; dar de ce aşteaptă ei aşa de mult pentru a acţiona în consecinţă? El ar fi trebuit să-şi folosească sabia altfel. Uşile vor fi închise, cum a fost în zilele lui Noe, şi atunci va fi prea târziu.


Se poate ca voi să vă treziţi într-o dimineaţă şi să spuneţi: „Vreau să ies din această încurcătură (confuzie, noroi)." Nu aşteptaţi prea mult. Mai bine aţi privi şi aţi trăi acum.

Luther şi-a întors privirile de la toate denominaţiile. Dar ce a văzut el? Un stâlp de foc. El a văzut o biserică independentă.


Wesly şi-a întors privirile de la denominaţia anglicană. El a văzut acelaşi lucru. 


Penticostalii şi-au întors privirile de la toate denominaţiile. Ce au devenit ei? Un popor mare şi puternic. 


Ce a făcut fiecare dintre ei? Când fondatorii, Luther, Wesley şi ceilalţi, şi-au întors privirile pentru a vedea ce făceau ei şi pentru a face un alt început, copiii lor, care au venit după ei, au privit în urmă spre a vedea din ce denominaţie ieşeau; iar ei au condus acest grup de oameni în aceeaşi confuzie din care au ieşit!

Ce priviţi voi? Fondatorii au privit în direcţia bună, dar oamenii care i-au urmat au privit în spate, chiar la lucrurile din care fondatorii ieşiseră. Ei au făcut chiar lucrurile cărora li s-au opus fondatorii, unşii lui Dumnezeu.


Trebuie să mă grăbesc, ştiţi, căci trebuie să fie un rând de rugăciune şi ştiu că mulţi dintre voi trebuie să călătorească.


Într-o zi, eu am privit. Eu am văzut Cuvântul devenit trup. L-am văzut pe Cel ce este Alfa şi Omega. Niciodată eu nu am văzut trei, patru sau cinci. Eu am văzut doar UNUL. Eu L-am văzut ca Mântuitorul meu. L-am văzut ca fiind Cuvântul, L-am văzut ca fiind Lumina, Dumnezeul puternic. L-am văzut pe Dumnezeu în El. Am văzut Stâlpul de foc. În El eu am văzut exact ceea ce Biblia spune că El este. Am văzut că El este Alfa şi Omega, că El era Stâlpul de foc, că El este acelaşi ieri, azi şi în veci. Eu am văzut că Stâlpul de foc îi spunea lui Ioan: „Prezenţa Sa infailibilă nu vă va părăsi niciodată."


Fraţilor, haideţi să cântăm această cântare:


„Priveşte şi trăieşte, frate, trăieşte!

Priveşte acum la Isus şi trăieşte,

Căci aşa scrie în Cuvântul Lui. Aleluia!

Doar să priveşti şi să trăieşti."


Priviţi! Ce vedeţi? Vedeţi voi eliberarea? Vedeţi voi ce este El? Priviţi la Cuvânt şi vedeţi ce a fost El, apoi priviţi la acelaşi Cuvânt şi vedeţi că El este acelaşi cu Cel care a fost atunci. EL este asemeni şarpelui de aramă, ridicat pentru aceeaşi cauză: păcatul şi boala.


Într-o zi, Iuda a privit, şi când a privit în adevăr la Isus (căci până atunci el privise doar la o comoară), ştiţi ce a văzut el? A văzut că era vinovat. A văzut că nu era vrednic să trăiască, şi s-a spânzurat.


Într-o dimineaţă, aceasta a fost una dintre cele mai mari dimineţi din toată istoria (spun asta ca să închei), ceva s-a întâmplat la Ierusalim. Un grup cu soldaţi a coborât deodată spre închisoare. Parcă aud sunetul lanţurilor şi zângănitul săbiilor pe stradă.


„Cine e acolo în spate?" Este Baraba, el e gata să moară. Nu este un om bun, el este un hoţ, un bandit, un ucigaş, el va muri.


Primul lucru pe care l-a spus, a fost: „Ei bine, de data aceasta este rândul meu. Voi fi executat în această dimineaţă."


Garda a deschis uşa şi a spus: „Ieşi de acolo, Baraba!"


El a ieşit şi a spus: „Ei bine, cred că e sfârşitul."


Dar garda a răspuns: „Baraba, eşti liber!" – „Cum, cum sunt? Eu sunt total liber?"


„Ţi-am spus că eşti liber." Apoi, el a zis: „Vino aici, Baraba, priveşte acolo sus! vezi tu acel bărbat gata să moară? EL a luat locul tău."


Mă întreb dacă, în această seară, am putea să privim cu toţii şi să vedem ce a văzut Baraba? Cineva care ne-a luat locul. EL a fost rănit pentru păcatele noastre, ucis pentru nelegiuirile noastre, pedeapsa care ne dă pacea a căzut peste El şi prin rânile Lui eu am fost vindecat, voi aţi fost vindecaţi. Mă întreb dacă noi, care suntem vinovaţi, care ar trebui să fim bolnavi, putem vedea în El eliberarea noastră? Voi, care trebuia să mergeţi în iad, vedeţi în El eliberarea voastră, vedeţi în El pe Cel ce vă  permite să mergeţi în cer, mă întreb dacă puteţi vedea şi voi ce a văzut Baraba în acea zi. EL a spus: „Încă puţină vreme şi lumea nu Mă va mai vedea; dar voi Mă veţi vedea."


O, Biserică, dacă El a spus: „Voi Mă veţi vedea", e dovada că voi veţi putea privi din nou la El. „Voi Mă veţi vedea căci voi fi cu voi până la sfârşitul lumii."


Cum Îl vedeţi voi? Privind Cuvântul Său. EL este Cuvântul. Priviţi la Cuvânt şi vedeţi care este făgăduinţa, căci El este acelaşi  ieri, azi şi pentru totdeauna.


EL este acelaşi în această seară, la Jeffersonville în Branham Tabernacol, cu Cel care a fost atunci, când mergea în Galileea.


Ce căutaţi voi în această seară? Un fondator? Un bărbat a unei denominaţii? Nu veţi vedea niciodată aceasta în Isus. Nu! Cum Îl puteţi vedea pe Isus? Prin Cuvântul lui Dumnezeu manifestat, căci El a fost Cuvântul lui Dumnezeu manifestat. Ceea ce a fost El atunci, este şi în seara aceasta şi va fi pentru totdeauna.  Să ne aplecăm capetele pentru o clipă. Aş vrea să scurtez acum.


Doamne Isuse, rugăciunea mea este ca Tu să mă faci să mă întorc de la grijile vieţii. Doamne, ştiu că noi suntem oameni simpli, fără şcoală. Noi avem puţine din lucrurile acestei lumi, dar noi Te iubim, Doamne. Eu vorbesc şi pentru oamenii aceştia. Ei nu ar veni să şadă într-un astfel de loc, ei nu s-ar grăbi, nu ar veni să fie striviţi de mulţime, nu şi-ar aduce copiii şi bolnavii şi pe toţi cei îndureraţi, dacă ar fi fost să vadă pe altcineva în afară de Tine. 


Doamne, aceşti oameni nu ar veni să vadă un bărbat. Strada e plină de bărbaţi, ei sunt toţi la fel. Dar ei vin să-L vadă pe acest Om, acest Om al lui Dumnezeu, pe acest Isus din Nazaret în trup, care este Dumnezeu. 

Tată, Tu ne-ai spus: „Încă puţină vreme, şi lumea nu Mă va mai vedea." Nu contează cât timp pot ei să privească, ei nu-L vor vedea niciodată. Dar Tu ai spus: „Voi (adevăraţii credincioşi), Mă veţi vedea, căci voi fi cu voi şi în voi până la sfârşitul lumii." TU ne-ai făgăduit că, dacă am privi, am vedea. Iar în această seară, Te rog să împlineşti din nou această Scriptură, ca să putem privi şi să-L vedem întotdeauna pe Isus, făcându-ni-se El însuşi de cunoscut, aşa cum a făcut-o El întotdeauna, împlinind-Şi Cuvântul."


Doamne, eu am făcut o declaraţie mai înainte, iar lucrurile pe care le-am spus despre Trageri veneau cu adevărat din adâncul inimii mele, şi Tu mi le-ai spus. Şi acum, oricât de curios ar părea, de am putea noi să mişcăm conştiinţa noastră interioară şi să vedem că aceste lucruri nu ar fi putut fi prezise într-un mod aşa de perfect, dacă nu ar fi venit cu adevărat de la Dumnezeu.


Cum puteam noi să vedem acest prim lucru întâmplându-se? Cum putea să se întâmple al doilea? Cum se putea întâmpla al treilea? Cum puteam sta noi aici, înainte cu câteva luni să se întâmple, şi să spunem ce se va petrece în Tucson, acest eveniment care va deschide cele şapte Peceţi şi care va aduce din nou tainele, descoperind lucrurile pe care Dumnezeu le-a ascuns de la începutul timpului? Şi cum le-am fi putut noi vedea verificate şi chiar dovedite ştiinţific?


Doamne, Tu eşti adăpostul nostru şi puterea noastră. Tu eşti tot ce noi avem. Doamne, Îţi mulţumim că facem parte din trupul Tău, precum mulţi de aici sunt mădulare ale acestui Trup, şi precum mulţi din diferite biserici, din lumea întreagă, sunt mădulare ale  acestui Trup tainic al lui Hristos.


De fiecare dată când privim, noi Îl vedem, Îl vedem când păsările cântă, când soarele răsare sau apune, Îl auzim într-un cântec, Îl vedem în poporul Său şi Îl vedem confirmându-Şi Cuvântul. O Doamne, Tu eşti Dumnezeul nostru. Noi vrem să Te chemăm în dimineaţa aceasta. Tu eşti Tatăl nostru îndurător. Iartă-ne greşelile.


Doamne, noi suntem la sfârşitul timpului. Văd că uşile vor fi în curând închise. Ajută-mă să intru, cănd încă mai e ziuă, şi să pot obţine unul dintre aceste locuri.


Doamne, eu îmbătrânesc. Dăruieşte-mi putere, întinereşte-mă. Ajută-mă să pot face ceva aici, în vreme ce aştept venirea gloriosului moment care va veni în curând. Doamne, atunci când plec, ajută-mă să pot aduce cumva ultima sămânţă aleasă - care Îl va aduce pe Domnul Isus (se referă la revenirea Domnului) . Ajută-mă, o Dumnezeule!


Eu sunt pe punctul de a pune o temelie pe care un altul trebuie să vină. Îngăduie, Doamne, ca aceasta să se întâmple în curând. Dorinţa inimilor noastre este să vedem Cuvântul Tău împlinit. Noi Te iubim. Noi credem în Tine, Doamne. În mijlocul unui popor necredincios, care se îndoieşte, în generaţia de astăzi, noi continuăm să credem că Cuvântul Tău nu va greşi niciodată. Credem că cerul şi pământul vor trece, dar că El nu va da greş niciodată. Noi susţinem aceasta cu tărie.


Acum, Tată, eu mă gândesc la acest grup mic, care este acum în aşteptare. Sunt aici mulţi bolnavi. Se poate ca aici să fie cineva care nu este mântuit, sau cineva care, fiind salvat, nu a fost încă umplut cu Duhul Sfânt. De ai veni Tu, Doamne Dumnezeule, pe platformă, prin Cuvântul făgăduinţei, în aşa fel, încât oamenii vor privii şi-L vor vedea pe Isus, ca apoi să îngenuncheze şi să-şi predea inimile. De ar putea bolnavii să privească şi să vadă că este imposibil ca aceasta să aibă loc altfel decât prin Dumnezeu, căci este Cuvântul Său făgăduit. De-ar fi confirmate acum cele două mesaje pe care le-am avut azi.


Totul este în mâinile Tale, Doamne, şi eu sunt în mâinile Tale şi adunarea la fel. Lucrează prin noi, Doamne, pentru a onora gloriosul Tău Nume. O, Tu care eşti veşnic, îngăduie aceasta pentru slava lui Dumnezeu. Amin.


Ştiu că e foarte cald şi vreau să încerc să mă rog acum pentru bolnavi, dacă îmi daţi chiar 15 sau 20 de minute. Nu ştiu câte bilete de rugăciune au fost împărţite, dar vom începe simplu să ne rugăm pentru bolnavi.


Priviţi acum. Ce este? Acum, după program, ştiu sigur că ne rămâne puţin timp, cam 15 minute, dar vreau să mai spun şi asta. Asta ar putea fi diferenţa între a petrece veşnicia în Cer sau în iad. Priviţi! Fiţi respectoşi, observaţi asta într-un minut. Ascultaţi Cuvântul şi vedeţi dacă El rămâne întotdeauna Hristos. Probabil că fiecare de aici mă cunoaşte, şi sunt mulţi între voi pe care eu nu-i cunosc, fiindcă eu nu rămân aici aşa mult timp, încât să vă cunosc. Şi mulţi dintre voi locuiesc în afara oraşului. Câţi nu locuiesc aici în oraş? Ridicaţi mâna! Vedeţi?


Într-o zi am întrebat pe cineva în oraş: „Mergeţi câteodată acolo?"


El a spus: „Nu ne serveşte la nimic să mergem. Vin atâţia din exterior, încât nu mai putem intra."


Dar e foarte bine aşa. Vom găsi noi o modalitate ca ei să poată intra. Orice ar fi, vedeţi? Remarcaţi că ei au avut ocazia să vină înaintea voastră.


Acum, amintiţi-vă că eu sunt doar fratele vostru. Sunt sigur că înţelegeţi. Eu sunt un om; dar Dumnezeu poate lucra printr-un om, şi aşa a făcut-o întotdeauna. În seara aceasta priviţi la Isus Hristos şi nu la mine, nici la o altă persoană. În seara aceasta priviţi la Scriptură, la ce ea a făgăduit. Pot da tot felul de texte, dar câţi vor crede simplu Evrei 13:8, că Isus Hristos este acelaşi? Şi câţi vor crede Ioan 14:12: „Lucrările pe care le fac Eu, le veţi face şi voi." Câţi cred că aceleaşi lucrări, pe care El le-a făcut prin deosebirea gândurilor, se vor întoarce în ultimele zile, chiar înaintea venirii Sale? Ştiţi toate acestea foarte bine. Sunt sute şi sute de pasaje din Sciptură, dar noi o ştim.


Nu căutaţi să vedeţi predicatorul: nu căutaţi să vedeţi pastorul, căutaţi se-l vedeţi pe Isus. Nu vă uitaţi la om, uitaţi-vă la Isus! Când priviţi, căutaţi să-L vedeţi. Dacă aş putea-o face, v-aş ajuta, dar nu pot… Eu nu vă pot ajuta, eu sunt doar fratele vostru, dar El este Domnul nostru. Priviţi la El şi credeţi.


 [fratele Branham cheamă rândul de rugăciune].


Oh, dragi prieteni, ce este? Unde ne aflăm noi acum? Noi suntem la sfârşit. Am ajuns timpul în care ceva trebuie să se întâmple. Noi trebuie să spunem: „Da" sau „Nu". Dumnezeu trebuie să fie găsit ca adevărat sau fals.


Astăzi am adus două predici puţin cam dure. Am încercat să vă spun ce este El, să vă spun că timpul este aproape. Am încercat să vă spun ce este El şi ce era El. Iar în această seară, când privim, să privim la El!


Acum cer, în Numele Domnului Isus, ca fiecare să rămână la locul lui. Nu vă mişcaţi în jur. Rămâneţi liniştiţi acolo pe scaune, până ce sunteţi chemaţi. Şi dacă vă spun: „Plecaţi-vă capetele!" faceţi-o repede, prieteni, fiindcă lucrurile, precum cancerul şi bolile, se plimbă printre oameni şi vor intra în alte persoane. Toţi, cei care o cred şi care o ştiu că este Scriptura, să spună „amin!"


În Biblie, vedem că atunci când erau alungate, duhurile rele se deplasau de la o persoană la alta, fiindcă încercau să găsească un loc. Şi, de câte ori, la adunări am văzut noi... Oamenii vin sănătoşi la adunări, se aşează acolo şi încep să critice şi, după o zi-două, ei sunt complet orbi sau i-a lovit cancerul, sau sunt paralizaţi; asta se întâmplă pentru că sunt necredincioşi. Eu nu sunt răspunzător pentru ei, ci numai pentru credincioşi.

Mulţi dintre ei au ajuns în spitale, şi încă mai sunt acolo. Unii au intrat în mormânt. Doar pentru că au fost aroganţi şi necredincioşi. Acum nu mai este loc pentru necredincios. Este un loc pentru credincioşi. Aveţi credinţă în Dumnezeu!


Tată ceresc, acum adunarea Îţi aparţine. Întotdeauna Ţi-a aparţinut. Acum mai pot vorbi despre Cuvântul Tău, dar după aceea nu voi mai putea. Doamne, Tu eşti Cel care vorbeşte. Trebuie ca ei să ştie că slujitorul Tău le-a spus adevărul. Multe persoane care sunt aici bolnave nu vor fi nici măcar în rândul de rugăciune, dar Tu eşti întotdeauna aici, Doamne. TU poţi vindeca şi acolo, afară, ca pretutindeni. Fie ca Cuvântul Tău să fie cunoscut, Ţi-o cer în Numele lui Isus Hristos. Amin!


Acum mi-ar place să reţin atenţia fiecăruia pentru un moment. Vreau să arunc o privire peste rândul de rugăciune, cred că nu cunosc pe nimeni. În acest rând de rugăciune, îmi sunteţi străini. Voi ştiţi că eu nu vă cunosc. Ridicaţi mâna, dacă o ştiţi. Câţi dintre cei de aici ştiu că eu nu cunosc nimic despre ei? Ridicaţi mâna! Eram sigur! Pe 95% nu-i cunosc. E adevărat.


Acum, iată o doamnă mică, niciodată în viaţa mea nu am văzut-o. Mi-e complet străină. Se poate ca ea să fie aici din cauza unei boli, sau poate că a făcut ceva. Poate că ea este aici din pricina problemelor financiare, sau poate că au probleme în familie. Poate pentru altceva. Eu nu ştiu. N-am nici o idee; dar aceasta este o imagine exactă a ceea ce se găseşte în Ioan 4: un bărbat şi o femeie se întâlnesc pentru prima dată. Fără nici o îndoială, tânăra femeie, care L-a întâlnit pe Isus, era mult mai tânără decât El, căci se spune că El părea să aibă 50 sau 55 de ani, şi probabil că lângă fântână stătea o tânără frumoasă. 


În această seară, din nou se întâlnesc două persoane, o tânără şi una mai în vârstă, şi nu se cunosc. Iar ea stă acum aici. Există un motiv ca ea să fie acolo. Eu nu ştiu, dar ea ar putea foarte bine să stea aici cu un duh de înşelătorie. Ea ar putea sta aici spunând ceva ce nu este, doar pentru a vedea ce se va întâmpla. Dacă ar fi aceasta, urmăriţi ce se va întâmpla.


Aşadar, eu nu o cunosc pe această femeie, niciodată nu am văzut-o. Ea mi-a întins simplu mâna acum o clipă. Eu îi eram străin, şi eu ridic mâna în semn că ea mi-e străină; niciodată nu am văzut-o. Acum, ca om simplu, eu ar fi trebuit să spun: „Doamnă, ce nu e în regulă? Ce faceţi aici şi ce doriţi?"


Ea ar spune: „D-le Branham, eu sunt aici fiindcă sufăr de cancer sau de tuberculoză sau de o tumoare", sau: „Eu nu am bani, soţul meu m-a părăsit", sau: „Eu nu sunt căsătorită, şi prietenul meu a făcut aceasta…"


Ea ar trebui să mi-o spună. Eu aş spune: „Foarte bine, mă voi ruga pentru dumneavoastră." Eu mi-aş aşeza mâinile peste ea şi aş spune: „Doamne Dumnezeule, dăruieşte-i acestei femei ceea ce ea doreşte. Împlineşte-o, Isuse. Amin." Apoi aş lăsa-o să plece. Ei bine, cred că ea ar crede aceasta, ar pleca foarte bine. E foarte bine. Aceasta este o slujbă care există de mulţi ani.


Dar a fost făgăduit că, în aceste zile de pe urmă, Îngerul lui Dumnezeu va locui într-un trup uman, aşa cum a făcut-o, chiar înainte ca Sodoma să fie arsă. EL a luat loc, S-a întors cu spatele la cortul în care se afla Sara, şi i-a povestit lui Avraam ce gândea ea. Era Dumnezeu într-un trup de om, purtând haine omeneşti. Şi singurul fel, în care Dumnezeu poate acţiona astăzi, este să intre în trupul vostru, arătând astfel că Dumnezeu se va manifesta în trup omenesc.

Isus a spus: „Cum a fost în zilele Sodomei, la fel va fi şi la venirea Fiului omului."


Noi avem mesagerul, pe Billy Graham, şi pe toţi cei care lucrează în Sodoma, dar Biserica aleasă a primit Mesajul şi un mesager. Acum, micuţă doamnă, să zicem că Duhul Sfânt vine şi îmi spune de ce staţi aici sau ce doriţi, sau ce aţi făcut sau ce urmează să faceţi. Ei bine, aţi şti atunci că asta ar trebui să vină dintr-o sursă supranaturală, pentru că noi stăm simplu aici. Ar fi drept, nu-i aşa?


Aţi ştii deci că asta ar trebui să vină dintr-o forţă supranaturală, pentru că Biblia spune că Isus a făcut acelaşi lucru şi a promis să facă la fel în aceste ultime zile; atunci veţi crede în El. Câţi cred aceasta? Îl veţi vedea deci pe Isus. Veţi vedea Cuvântul Lui. Acum voi spuneţi: „Este El Cuvântul?" Biblia spune că El este Cuvântul. Iar Biblia spune că Cuvântul descoperă gândurile care sunt în inimă. Este corect? Prin buze omeneşti, vom auzi atunci Cuvântul vorbit, cunoscând gândurile. Eu nu pot, nu am nici un mijloc să fac aceasta, vedeţi, dar El cunoaşte această persoană şi El este Cuvântul.


EL poate prelua ambele duhuri, al meu şi al ei, cum a făcut-o pentru femeia de la fântână. EL poate amesteca asta, apoi să plece şi să-mi arate simplu de ce este ea aici, ce a făcut sau ce doreşte ea, sau altceva. Atunci voi putea spune care este problema aici.


Voi aţi putea spune: „Frate Branham, o puteţi vindeca?" Nu, nu. Eu nu pot face asta. EL a făcut-o deja. Prin rănile Lui, noi am fost vindecaţi, dar asta se întâmplă pentru a-i mări credinţa. EL ştie cum să i-o dea şi ce va fi ea după aceea. Este adevărat? Voi toţi o credeţi.


Acum fiţi respectoşi într-adevăr, iar voi, cei de afară, care nu aveţi bilete de rugăciune, rugaţi-vă! Amintiţi-vă că, într-o zi, Isus a trecut prin mulţime, şi o doamnă micuţă I-a atins haina. EL a privit în jur şi a spus: „Cine M-a atins?" EL a căutat cu privirea prin mulţime, până a găsit-o, şi I-a spus că ea avea o scurgere de sânge; şi, în acel moment, sângele a încetat să mai curgă.


Biblia spune că El este un Preot Suveran, care poate fi atins de neputinţele noastre. Îl văd pe fratele Way, aşezat acolo lângă soţia lui. Acest bărbat era aici mai adineauri, când predicam (ca şi Pavel, care odată a predicat toată noaptea) şi a căzut mort în auditoriu, iar Duhul Sfânt la adus direct la viaţă. El este un martor, vedeţi, că Isus Hristos este acelaşi ieri, azi şi în veci.


Câţi nu l-au văzut niciodată pe fratele Way? V-ar place să-l vedeţi? Ridicaţi mâna, voi care nu l-aţi văzut niciodată. Frate Way, aţi dori să vă ridicaţi? Iată-l pe bărbatul care a căzut mort când şedea chiar acolo. Iat-o pe soţia lui, o infirmieră diplomată, care stă acolo. Nu i se mai simţea pulsul, ochii îi erau daţi peste cap, iar faţa i se înnegrise; era o criză cardiacă.


Doctorul i-a spus că avea tulburări cardiace. Dar eu descoperisem asta mai dinainte, prin darul deosebirii, şi nu de mult îi spusesem că are tulburări cardiace. Iar apoi, deodată, inima i s-a oprit şi el s-a prăbuşit; el era întins acolo şi într-adevăr plecase. Era pentru a şasea sau a şaptea oară când Îl vedeam pe Domnul Isus înviind morţi.


L-am văzut făcând-o, şi El o poate face şi în această seară. Acum, în Numele lui Isus Hristos şi spre slava lui Dumnezeu, iau fiecare duh sub controlul meu. Fiţi respectoşi şi atenţi! Eu am predicat şi acum, doamnă, vreau să vă vorbesc. Vreau doar să intru în contact cu duhul dumneavoastră, exact asta şi fac. Există ceva în dumneavoastră care vă menţine în viaţă, dacă nu, nu aţi  putea sta aici. Aţi fi doar un trup mort, întins acolo, şi nu aţi avea viaţă în dumneavoastră. Dar în acest trup există o viaţă care vă controlează. Iar acum, chiar gândurile dumneavoastră, cuvintele pe care le rostiţi şi toate aceste lucruri sunt ceea ce vă face să trăiţi. Este ceea ce sunteţi dumneavoastră, sunt cuvintele dumneavoastră, gândurile dumneavoastră şi tot ceea ce sunteţi dumneavoastră.


Acum noi credem că Duhul Sfânt e aici, aşa cum credem că Isus i-a spus femeii: „Dă-mi să beau." Şi când I-a dat să bea , ea i-a spus: „Ei bine, Tu nu ar trebui să-mi ceri, eu sunt samariteancă iar Tu eşti iudeu. Noi nu avem obiceiuri comune, noi nu vorbim." În această seară, în mod natural, şi unul şi altul suntem dintre neamuri. Şi noi stăm aici, crezând simplu în Dumnezeu. Acum, dacă prin mine Duhul vine ca un dar şi îmi poate spune ce este cu dumneavoastră, veţi şti atunci dacă este adevărat sau fals, căci aţi trăit această parte din viaţă. V-a fost dat să credeţi. Şi, dacă credeţi aceasta, şi dacă El  vă spune ce este, se va termina, şi va acţiona cu fiecare din voi aici.


Fiecare să fie acum respectos. Această doamnă suferă de o boală la gât. Dacă e corect, ridicaţi mâna. Şi chiar acum, de când eu am spus aceasta, ea a recunoscut că ceva era aproape. Chiar acum ceva se apropie de ea. Voi puteţi vedea emoţia aceasta, pe care ea o resimte, este un sentiment de o blândeţe reală.


Această lumină, pe care aţi văzut-o în imagine… Unde sunteţi, George? Această lumină, care este în imagine, se află chiar deasupra femeii. E vorba de o altă dimensiune. Este o credincioasă, nu o aşa-zisă credincioasă. Credeţi dumneavoastră că eu sunt slujitorul şi prorocul Lui? Trebuie să fie aşa, ca să o ştiţi. Credeţi că El v-ar putea spune şi alte lucruri pe care le aveţi pe inimă? Foarte bine. Dumneavoastră aveţi ceva pe inimă, vă rugaţi pentru un copil. Credeţi că El îmi poate spune ce este în neregulă cu acest copil?


El are un virus. Este corect? Credeţi că Dumnezeu îmi poate spune cine sunteţi?  Sunteţi d-na Walker. Nu sunteţi de aici, veniţi din sud, din Georgia. Puteţi să mergeţi acasă sănătoasă. Isus Hritos v-a vindecat. Nu vă faceţi griji, s-a terminat. Dumnezeu să te binecuvânteze, soră.


Cum vă merge? Iată o altă doamnă. Eu nu o cunosc, nu am văzut-o niciodată. Ea stă aici. Acum observaţi aceasta: eu predic de pe la 8 şi acum este 10. De două ore sunt aici. O singură viziune (o singură descoperire despre cazul unei persoane) mă slăbeşte mai mult decât dacă predic două ore. Voi spuneţi: „Vreţi să spuneţi că…" Oh, da. Această femeie atinsese marginea hainei Sale, şi Isus a spus: „Simt că a ieşit o putere din Mine." O putere. Este corect? Acesta este efectul care se produce.


Iată încă o femeie pe care nu am văzut-o niciodată. Billy s-a dus acolo (poate aţi remarcat-o) şi l-a dus pe acest tânăr, care este aici cu noi, este vorba de George. Este un băiat baptist. Eu vreau ca el să vadă că noi vorbim despre Dumnezeu. Tatăl său şi întreaga lui familie sunt nişte oameni foarte de treabă. Şi tatăl său este bolnav. Eu aştept doar ca el să vină. Acum, George, priviţi atent. Deci, eu nu o cunosc pe această doamnă. Nu am văzut-o niciodată. Presupun că noi suntem străini. Nu ne cunoaştem. Dar acum ştim că Duhul Sfânt, că blândeţea lui Isus este prezentă, noi suntem martorii acestui fapt.


Acum, dacă Domnul Isus îmi descoperă ceva despre dumneavoastră… Dacă v-aş putea vindeca, aş face-o, dar eu nu pot, fiindcă El a făcut-o deja. Singurul lucru, pe care vi-l pot spune, este că El stă aici în această seară. EL nu v-ar putea vindeca, fiindcă a făcut-o deja. Prin rănile Lui AM FOST vindecaţi. Dar singurul lucru, pe care El l-ar face, ar fi să declare El însuşi, prin Cuvânt, ceea ce El a făgăduit; şi să vă facă să vedeţi că El este acelaşi ieri, azi şi în veci. Şi El a promis să o facă.


Aşa cum El se foloseşte de mine, pentru a vă spune de ce vă aflaţi voi aici, vă veţi folosi şi voi de credinţa voastră în El, pentru a crede că aţi primit lucrul pentru care sunteţi aici? Din toată inima voastră… Foarte bine. Fie ca Domnul să vă dăruiască. Văd că acestei doamne ceva nu îi merge. Examinările arată că este vorba despre o perforaţie a stomacului. Este corect, este adevărat, este o perforaţie de stomac.

Credeţi că Dumnezeu poate vindeca această perforaţie? Dumnezeu să vă binecuvânteze! Dumneavoastră nu sunteţi de aici, a însemnat un adevărat sacrificiu pentru dumneavoastră să fiţi aici. E adevărat. Dumneavoastră veniţi din Tennessee. E corect. Doamnă Harkness, întoarceţi-vă acasă, nu vă îndoiţi! Veţi fi vindecată dacă puteţi crede.      

